Kraj sa znova pozrie na spor o platby v zariadení pre seniorov v Rači

Bratislavský kraj chce nájsť riešenie v dlhoročnom spore.

BRATISLAVA. Vedenie Bratislavského samosprávneho kraja (BSK) chce spoločne s dotknutými klientmi zariadenia pre seniorov v bratislavskej Rači a ich zástupcami nájsť riešenie dlhoročného sporu, ktorý sa týka platieb za ubytovanie. Všeobecne záväzné nariadenie z roku 2010 im totiž zvýšilo ceny za ubytovanie. Niektorým seniorom sa to však nepáčilo a doteraz uhrádzajú ubytovanie podľa starých zmlúv, čím sa im zvyšuje každý mesiac dlh voči zariadeniu. Zástupcovia Asociácie prijímateľov sociálnych služieb v SR (APSSSR) i niektorí dotknutí seniori z Rače sa vo štvrtok stretli s predsedom BSK Jurajom Drobom, aby bojovali za vyriešenie tohto problému, zastavenie súdnych konaní na vymáhanie dlhov a vypratanie bytov, ako aj začatých exekúcií. "Snažíme sa nájsť nejaké riešenie, napriek tomu, že nám súd už v niektorých prípadoch dal za pravdu, že sme postupovali zákonne. Napriek tomu sa chceme na vec ešte raz pozrieť a prísť k nejakému riešeniu," povedal po stretnutí podpredseda BSK Mikuláš Krippel. Riaditeľ Domova sociálnych služieb a zariadenia pre seniorov v Rači Ján Kmeť priblížil, že aktuálne vedú 20 súdnych konaní voči klientom, ktorí neuhrádzajú poplatky v stanovenej výške. "Doteraz bolo vedených celkovo 41 súdnych sporov a z týchto máme už 18 skončených tak, že buď sme sa dohodli s klientmi, alebo máme právoplatné rozhodnutia krajského či okresného súdu v náš prospech," povedal. Na začiatku sporu nechcelo ubytovanie v novej stanovenej výške platiť okolo 30 klientov. Momentálne je ich 14 z celkového počtu 186 klientov v zariadení. Dlžná suma u jedného klienta sa podľa riaditeľa šplhá k sume 5000 až 6000 eur. Kmeť podotkol, že mesačne by títo klienti mali platiť za ubytovanie okolo 205 eur. Momentálne sú bez právneho titulu v zariadení, a preto si nechá urobiť analýzu od advokáta ako postupovať ďalej. Dana Gaálová z APSSSR podotkla, že BSK všeobecne záväzným nariadením zvýšil dôchodcom v 2010 poplatky za užívanie jednoizbového bytu zo 130 na 260 eur mesačne. Kraj si však podľa nej neskôr priznala chybu a v 2011 sumu znížil na 170 eur. "Nie je pravdou, že VZN, ktoré vydal BSK je v poriadku. To bol jeden z bodov, o ktorom sme rokovali s predsedom BSK, aby bolo VZN aplikované tak, ako je schválené, na sumu zhruba 170 euro za podlahovú plochu bytu s tým, že seniorom vypočítalo zariadenie 205 eur, čo toto VZN nehovorí," vysvetlila. Bývalý primátor Bratislavy Milan Ftáčnik prišiel na stretnutie ako poradca APSSSR. Podľa jeho slov sa dohodlo, že dotknutí klienti zašlú BSK podklad, v ktorom namietajú návrh na uzatvorenie zmluvy, a v čom je v rozpore s VZN. Následne sa zvolá ďalšie pracovné stretnutie. "Máme sa dohodnúť na spoločnom výklade VZN. To je cesta, ktorá môže vyriešiť problém," podotkol.


Bizarný príbeh. Anglického inštalatéra ako 49-ročného povolali do reprezentácie

ROAD TOWN. Koľkí futbalisti si môžu povedať, že premiérovú nomináciu do reprezentačného mužstva dostali v 49 rokoch? Iba jeden - inštalatér z anglického Ipswichu Martin Smith. Na nedávnom charitatívnom zápase si ho všimli zástupcovia národného mužstva Britských Panenských ostrovov a povolali ho na marcové zápasy Ligy národov CONCACAF proti Bonaire (1:2) a súostroviu Turks a Caicos (2:2). Smith bol v spomenutých zápasoch na lavičke ako náhradný brankár. Do hry nezasiahol. "Užíval som si futbal, pretože som nehral hádam 15 alebo 20 rokov," uviedol Smith pre BBC. "Týždeň pred úvodným marcovým duelom mi zavolal reprezentačný tréner, že jeden z anglických gólmanov, ktorý pravidelne lieta na zrazy tímu Britských Panenských ostrovov, si zlomil rameno a opýtal sa ma, či by som mal záujem plniť úlohu náhradného brankára a trochu si zatrénovať. Trvalo mi asi 12 sekúnd, kým som povedal, že do toho idem," dodal. Britské Panenské ostrovy sú zámorské územie Veľkej Británie. Takže ľudia, ktorí tam žijú, sú považovaní za britských občanov, a každý, kto má britský pas, môže za nich nastúpiť. Samozrejme, za predpokladu, že spĺňa podmienky pobytu na ostrovoch. Život mimo Veľkej Británie sa Smithovi vždy páčil. Pracoval ako delegát v dovolenkových destináciách na Tenerife či na Mallorke, až sa pred piatimi rokmi rozhodol presťahovať na Bahamy. S bratrancom sa začali venovať inštalatérskym prácam na známom ostrove miliardára Richarda Bransona, kam chodieval oddychovať napríklad aj bývalý americký prezident Barack Obama. "Stále sa štípem, či je to pravda. Týždeň v Anguille, kde sme hrali marcové zápasy, bol očarujúci. Pred duelmi nás sprevádzali policajné eskorty, na štadiónoch bolo plno ľudí a moji priatelia vo Veľkej Británii cez internet naživo sledovali 'streamy' z týchto stretnutí, aby ma videli," doplnil Smith, ktorý v minulosti hrával futbal na amatérskej úrovni v rodnom Suffolku. Z duelov, na ktoré do konca života nezabudne, pridal aj jednu zaujímavú historku. "Keď sme hrali proti ostrovom Turks a Caicos (taktiež zámorské územie Veľkej Británie - pozn. red.), rovnakú hymnu 'God Save the Queen' zahrali až dvakrát. Najprv nám a potom aj súperovi. Uvidíme, čo bude, keď sa zotaví náš pôvodný náhradný brankár. Neprekážalo by mi, keby som bol tréner brankárov. Vždy však budem v prípade potreby k dispozícii," uzavrel Martin Smith. Doteraz najstarším reprezentantom na medzinárodnej scéne, ktorý zasiahol do nejakého zápasu, bol vlani v septembri v dueli s Nigériou niekdajší najlepší svetový futbalista - Libérijčan George Weah, ktorý vtedy nastúpil vo veku 51 rokov a 345 dní.


Štyri študentky strednej školy sa vo Vietname utopili v rieke

HANOJ. Štyri vietnamské študentky strednej školy sa utopili pri hre v rieke, informovali vo štvrtok miestne úrady. Nešťastie sa stalo v stredu popoludní v okres Grai v provincii Gia Lai. Päť žiačok šiestej triedy na strednej škole Chu Van An sa išlo hrať k rieke Se San. Jedna študentka zostala na brehu, ostatné štyri vošli do rieky. Keď sa jedna začala topiť a bojovať o život, zvyšné tri vo vode sa ju snažili zachrániť, ale všetky sa utopili. Školy vo Vietname neučia študentov plávať, sčasti aj pre nedostatok plavární. Počet utopených detí vo Vietname patrí k najvyšším v Ázii. Podľa štatistiky ministerstva zdravotníctva zverejnenej v roku 2015 sa po celej krajine utopí denne deväť detí.


STĹPČEK ZUZANY KEPPLOVEJTelefonát pánovi Úžasnému

Prokuratúra

Stĺpček Kepplovej

Podcast

Je síce lákavé oblúkom sa vrátiť k téme Kuciakovho posledného článku. No zatiaľ Vadalov hovor s Ficom nepreceňujme.

Vieme o takom, že čelní predstavitelia talianskych vládnych strán podporili protesty žltých viest vo Francúzsku. Aj tušíme, čo tým sledovali – veria, že u susedov by Macrona mohla vystriedať vláda s podobným duchom ako je tá ich. Ale prečo by sa Taliani – nie vláda, ale prokuratúra – snažili informáciou o Vadalovom telefonáte s Ficom nabudiť slovenské námestia (ako tvrdil hovorca Smeru), to nám zostáva záhadou. Možno v Smere vedia, ale skôr prichádza do úvahy, že len tak tresli. Samotný hovor nebudeme preceňovať. Pri Vadalovom bohatom spoločenskom koši sa k nemu akosi mohlo dostať aj Ficovo číslo. Okolo Smeru sa nástojčivo obšmietal a nielen preto, že by mu učaroval význam Ficovho mena v taliančine – ohromný, úžasný. Kým však nebudeme vedieť viac, zostaňme pri tom, že Vadala – momentálne vyšetrovaný pre obchod s drogami – si vytrvalo hľadal cestičky k mocným. Aj z príbehu asistentky Troškovej sa zdá, že Fico si jednoducho nedával pozor. O to viac si to teraz vynahradzuje ochrankou.


Kórejská stíhačka havarovala v horách, zahynuli obaja piloti

Viacúčelové stíhacie lietadlo F-15K Slam Eagle vyrobila spoločnosť Boeing v roku 2008.

SOUL. Pátracie tímy našli čiernu skrinku vojenského lietadla typu F-15K juhokórejských vzdušných síl, ktoré sa zrútilo vo štvrtok v Južnej Kórei, približne 300 kilometrov juhovýchodne od metropoly Soul. Obaja členovia posádky lietadla zahynuli. Informovala o tom agentúra Jonhap. Viacúčelové stíhacie lietadlo typu F-15K sa zrútilo vo štvrtok približne o 14.38 h miestneho času. Stíhačka sa vracala z bližšie nešpecifikovaného cvičného letu na domovskú základňu v meste Tegu a z doposiaľ neznámych príčin narazila do úbočia hory v provincii Severný Čchungčchong. Podľa vyhlásenia juhokórejských vzdušných síl ani jednému z dvoch členov posádky, ktorými boli kapitán Čoj a nadporučík Pak, sa zjavne nepodarilo katapultovať a obaja zahynuli v troskách lietadla. Agentúra Jonhap vo štvrtok informovala, že jeden z členov posádky zahynul a druhý utrpel ťažké zranenia. "Röntgenová analýza ukázala, že časti tiel (nájdené na mieste havárie) patria týmto dvom osobám. Potvrdilo sa, že zahynuli pri plnení služobných povinností," uviedol nemenovaný predstaviteľ kórejského vojenského letectva. Pátracie tímy medzičasom našli čiernu skrinku lietadla, ktorá by mohla pomôcť objasniť príčiny havárie. Viacúčelové stíhacie lietadlo F-15K Slam Eagle vyrobila americká spoločnosť Boeing v roku 2008 a nalietaných malo 2158 hodín. Stroj patril k 11. stíhaciemu krídlu a bol jedným zo 60 lietadiel typu F-15K, ktorými juhokórejské vzdušné sily disponujú.


STĹPČEK ŠÉFREDAKTORKYV bežnej krajine by bol všedným prezidentom. Ale nie na Slovensku

Mečiar mu neodpustil

Kováčova správa

Lexa nedal pokoj

Rozhovor s hovorcom

Rozhovor s expremiérom

Kováčova manželka

Komentár

Čo hovoria osobnosti

Podporiť film váhali

V Ľubiši zvonili zvony

Stĺpček šéfredaktorky

V štandardnej krajine by Michal Kováč bol býval vcelku všedný, zabudnuteľný prezident. V tej neštandardnej, akou Slovensko v deväťdesiatych rokoch bolo, mohol ostať v tieni porevolučného autokrata a jeho divokej privatizačnej úderky. A národ by si pamätal najmä tých, ktorí pomáhali najnotorickejším neduhom totalitného režimu prežiť.  Ale prvý porevolučný prezident vyzval národ, že musí urobiť všetko „aby sa Slovensko nestalo krajinou mafistických bánd a úplatného úradníctva od najvyšších miest až po vrátnikov“.  A pripomenul Vladimírovi Mečiarovi, že „moc sa musí legitimovať nielen právne, ale aj eticky“.  Prezident má vskutku dôvod povedať tieto myšlienky aj v dnešnom parlamente. Ale Michal Kováč ich už nepovie.  Odchádza a jeho tvár dnes vnímame v kontraste temna únoscov demokracie. A spoločnosť sa dodnes skladá na výkupné.


Korčok: Štruktúra ľudí žiadajúcich o azyl sa mení

Kým v minulosti to boli ľudia zo Sýrie a z Afganistanu, teraz je najviac žiadateľov z Bangladéša, Venezuely a rovníkovej Afriky, hovorí Korčok.

BRATISLAVA. Európa nie je natoľko bohatá, aby dokázala zdvihnúť životnú úroveň Afriky. HDP a životná úroveň pomaly stúpa aj v Afrike, čo podľa poslanca Európskeho parlamentu Richarda Sulíka (SaS) viedlo k migrácii. Uviedol to v nedeľňajšej relácii TA3 V politike. "Mnoho ľudí si vedelo zrazu z Afriky zaplatiť cestu, čo predtým nedokázali," podotkol Sulík. Ako doplnil, je potrebné riešiť problém najmä na severe Afriky, ale takým spôsobom, že sa tam postaví veľké azylantské centrum pre migrantov a utečencov. "Kto má záujem ísť do Európy, tam si podá žiadosť a počká, kým bude vybavená," priblížil. Európu podľa štátneho tajomníka Ministerstva zahraničných vecí a európskych záležitostí SR Ivana Korčoka trápia najmä návraty migrantov. "Do Európy prišlo medzi rokom 2015-2016 milión ilegálnych migrantov, z nich sa len 250-tisíc stihlo vrátiť. Odopretý azyl bol 500-tisíc migrantom," poznamenal s tým, že v ostatných týždňoch začínajú opäť stúpať čísla nielen stredomorskou cestou, ale aj z Turecka. Podľa Korčoka je zlá situácia aj zo severnej Afriky do Talianska. Celá záležitosť sa však dostáva pomaly pod kontrolu. Zároveň podotkol, že za ostatné obdobie bolo v Líbyi zatknutých 250 prevádzačov. "Z dlhodobého hľadiska budeme musieť do Afriky investovať. Aby sme znížili stimuly, aby sme ľudí primäli k tomu, aby zostali vo svojej krajine, je toto z dlhodobého hľadiska najdôležitejšie. Nebude sa to robiť len transfermi peňazí z fondov, ale bude snaha o to, aby tam šli privátne investície," podotkol Korčok. Sulík poznamenal, že by chcel vidieť napríklad slovenského premiéra, ktorý povie občanom, že im vezme peniaze a bude stavať infraštruktúru v Afrike. Korčok doplnil, že sa mení aj štruktúra ľudí žiadajúcich o azyl. "Kým v minulosti to boli ľudia zo Sýrie a z Afganistanu, teraz je najviac žiadateľov z Bangladéša, Venezuely a rovníkovej Afriky. Podstata problému spočíva v tom, aby sme ho začali riešiť s Afrikou, kde vzniká," uzavrel.


Žilina si dala v nadstavenom čase vlastný gól a prišla o tri body, Michalovce si poradili so Sereďou

Fortuna liga (1 - 6)

Fortuna liga (7 - 12)

Hamšík v Číne

Premier League

La Liga

Bundesliga

Serie A

Česká liga

Žilinčania doplatili na nevyužité šance.

RUŽOMBEROK. Futbalisti MŠK Žilina remizovali na pôde MFK Ružomberok 1:1 v sobotňajšom stretnutí 2. kola v skupine o titul v slovenskej Fortuna ligy. Dlho sa zdalo, že jediný gól duelu strelil v 40. minúte Branislav Sluka, no v samotnom závere si strelil vlastenca obranca hostí Martin Králik. Hostia si utvorili viacero dobrých príležitostí, ale Matúš Macík viac ako raz neinkasoval a celý zápas držal svoj tím v hre o body. Žilina je na druhom mieste skupiny o titul, za prvým Slovanom Bratislava zaostáva o priepastných trinásť bodov. Futbalisti MFK Zemplín Michalovce triumfovali nad hráčmi ŠKF iClinic Sereď 2:0. Skóre otvoril v 17. minúte zvnútra šestnástky kapitán domácich Igor Žofčák. V 40. minúte zvýšil vedenie Michalovčanov Jurij Zacharkiv, ktorý zblízka využil nedôtaz obrany hostí. V druhom polčase sa hra vyrovnala, domáci si strážili dvojgólový náskok a čakali na chyby súpera. Hralo sa najmä medzi šestnástkami a diváci videli iba minimum streleckých pokusov. V 80. minúte mohli hostia znížiť na 2:1, ich gól však neplatil pre ofsajd. Gólovú bodku za zápasom mohol dať striedajúci Sulley, v dvoch sľubných príležitostiach však neuspel. Fortuna liga - 2. kolo nadstavbovej časti, skupina o titul: Góly: 90.+ Králik (vlastný) - 40. B. Sluka ŽK: 41. Qose, J. Maslo - 86. I. Díaz, 89. Káčer, ČK: 90.+ I. Díaz (Žilina) po 2. ŽK, rozhodovali: I. Kružliak - J. Pozor, Štrbo, 1636 divákov Ružomberok: Macík - Čurma, D. Kružliak, J. Maslo, Jonec - D. Takáč, Qose - M. Kmeť (59. Gerec), T. Kostadinov (78. Jedinák), Gál-Andrezly - Tandir (65. Mustedanagič) Žilina: D. Holec - Kaša, Králik, Minárik - Anang, Káčer, I. Díaz, B. Sluka - Škvarka (70. Tomič), Balaj (73. Boženík), Mihalík (84. Pečovský) David Holoubek, tréner Ružomberka: "Prvých desať minút sme hrali odvážne, dobre. Potom súper prevzal iniciatívu a bol kvalitnejším tímom. Z toho plynuli aj šance a my sme tomu tempu nestíhali, akurát solídne sme pracovali v defenzíve. V kabíne sme si povedali, že si musíme viac veriť a ukázať, že futbal hrať vieme, že doma dokážeme byť nepríjemným tímom. Oproti prvému polčasu sme podali lepší výkon. Možno aj preto, že sme chceli dať gól, sa k nám trochu priklonilo aj šťastie." Jaroslav Kentoš, tréner Žiliny: "Podali sme veľmi dobrý výkon, najmä v prvom polčase. Strelili sme gól, mohli sme pridať aj druhý. V druhej polovici nás súper štandardkami dostal pod mierny tlak, no mali sme tam päť-šesť veľmi dobrých akcií, ale nedotiahli sme ich do koncovky. Domáci sa po našich kontrách dostávali do protikontier, z čoho vznikali nebezpečné situácie. Okrem gólu sme Ružomberok do vážnejšej šance nepustili, vzadu sme boli kompaktní. Zápas sa lámal pri šanci, keď Tomič a Boženík išli sami na bránu, ale skončilo to až komicky. A potom, bohužiaľ, prišiel nešťastný vlastný gól." Góly: 17. Žofčák, 40. Zacharkiv ŽK: 28. Casado, 85. Kolesár, 90.+ Danko - 38. Iván, 64. St. Hillarie, 65. Kuzma, 69. Baéz, 85. Sus, ČK: 88. Sus (Sereď), rozhodovali: Hrčka - Borsányi, Vitko, 1183 divákov Michalovce: Kira - Vojtko, Beskorovajnyj, Grič, Rota - Žofčák (61. Danko), Casado, Trusa - Kunturiotis (61. Kolesár), Zacharkiv (76. Sulley), Ch. Diarra Sereď: P. Penksa - Sus, T. Ba, Menich, T. Hučko - Adekuoroye (61. Lukáčik), Baéz - Iván (71. Špehar), Pankaričan (46. St. Hillaire), M. Kuzma - Lačný Anton Šoltis, tréner MFK Zemplín Michalovce: "Chceli sme hrať aktívne a myslím si, že sme do zápasu dobre vstúpili. V prvom polčase sme mohli pridať aj ďalšie góly, keby sme pri riešení situácií v útočnej fáze mali viac pokoja. V druhom polčase sme si to už postrážili, hrali sme takticky. Myslím si, že je to naše zaslúžené víťazstvo. Chceli sme vyhrať, podarilo sa nám to a už myslíme na Slovenský pohár." Karel Stromšík, tréner ŠKF iClinic Sereď: "V prvom polčase sme veľa kazili, mali sme veľa nepresností s loptou a chýbala nám aj agresivita. To bola voda na mlyn domácich. Z toho aj pramenili dva inkasované góly. V druhom polčase to už bolo lepšie, vychádzali nám prihrávky a aj sme si vytvorili nejaké šance."


Hodnota termínovaných kontraktov bitcoinu prudko stúpla

Mnohí ekonómovia považujú raketovú rýchlosť zhodnocovania bitcoinu za bublinu.

CHICAGO. Hodnota januárových termínovaných kontraktov na virtuálnu menu bitcoin, s ktorými sa začalo obchodovať na burze americkej spoločnosti CBOE Global Markets, v pondelok ráno miestneho času stúpla o 2 340 USD na sumu 17 800 dolárov. Historicky prvé obchody na burze sa začali v nedeľu. Konkurenčná burza Chicago Mercantile Exchange začne obchodovanie s termínovanými kontraktmi na bitcoin 18. decembra. Hodnota bitcoinu v tomto roku prudko rástla a minulý týždeň stúpla z úrovne 11 tis. USD podstatne nad 17-tisíc dolárov. Na začiatku roka bola pod hranicou tisíc dolárov. Mnohí ekonómovia považujú raketovú rýchlosť zhodnocovania bitcoinu za iracionálnu mániu investorov, ktorá pripomína rast hodnoty neziskových začínajúcich internetových spoločností počas takzvanej dot-com bubliny. "Videli sme to v 90. rokoch 20. storočia," povedal Barry Ritholtz zo spoločnosti Ritholtz Wealth Management. Rovnako ako mnohí iní v oblasti finančníctva aj Ritholtz očakáva, že bublina ceny bitcoinu praskne.


Bojkotujú Senát, polícia v Oregone pátra po jedenástich republikánoch

SALEM. Polícia v americkom štáte Oregon rieši v týchto dňoch kuriózny prípad: Demokratická guvernérka Kate Brownová ju poverila pátraním po jedenástich republikánskych senátoroch, ktorí sa vyhýbajú hlasovaniu v tamojšom parlamente. Senátori už vo štvrtok odišli zo zasadania, ktoré sa zaoberalo legislatívnymi zmenami na zlepšenie ochrany klímy a výrazné zníženie emisií CO2 do roku 2035, napísala v noci nadnes na svojej stránke televízia BBC s odvolaním sa na americké médiá. Odídenci sa podľa BBC sťažujú, že prerokúvaný návrh zákona drasticky zvýši náklady na pohonné hmoty. To by najviac zasiahlo miestne vidiecke obyvateľstvo a ľudí pracujúcich v poľnohospodárstve a lesníctve. Odchodom zo zasadnutia znemožnila táto skupina republikánov hlasovanie o zákone, na ktorom musí byť prítomných najmenej 20 z 30 senátorov. "Je to jediný spôsob, ako môžeme vyvinúť tlak," cituje denník New York Times jedného zo senátorov Hermana Baertschingera mladšieho. Republikáni požadujú, aby demokrati, ktorí majú v Oregone väčšinu, mysleli pri svojich rozhodnutiach na všetkých občanov tohto štátu. Skupina republikánov sa do oregonského Senátu nevrátila ani pod hrozbou pokuty 500 dolárov za každého z nich. Guvernérka Brownová preto zjavne poverila políciu, aby senátorov našla. Už len úvahy o takomto kroku však senátorov rozhnevali. Napríklad Brian Boquist oznámil, že polícii bude klásť odpor a nemieni skončiť ako politický väzeň. Republikáni v Oregone pritom robili podobné obštrukcie aj v máji. Vtedy sa im podarilo dosiahnuť ústupky pri zákonoch o zbraniach a očkovaní. Takéto bojkoty sa v minulosti stali aj v iných štátoch USA. Napríklad v roku 2011 boli jeho iniciátormi demokrati vo Wisconsine.


Pri útoku na sídlo sýrskych záchranárov zomrelo najmenej osem ľudí

Biele helmy zasahujú v extrémnych podmienkach, podľa AP išlo o najkrvavejší útok.

DAMASK. Osem sýrskych civilných záchranárov známych ako Biele helmy, ktorí pôsobia v opozíciou kontrolovaných oblastiach, zahynulo pri nálete na ich sídlo v provincii Hamá. Informovala o tom v nedeľu agentúra AP s odvolaním na exilovú Sýrsku organizáciu pre ľudské práva (SOHR). Zatiaľ nie je jasné, kto útok uskutočnil. Na oblasti, ktoré má pod kontrolou sýrska opozícia často útočia vojaci verní sýrskemu prezidentovi Bašárovi Asadovi či ruská armáda, ktorá ho podporuje. Podľa AP išlo o jeden z najkrvavejších útokov na záchranárov. Organizácia SOHR uviedla, že bilancia útoku, ktorý zasiahol centrum záchranárov v dedine Kfar Zaíta, zrejme ešte stúpne. Provincia Hamá je v posledných týždňoch dejiskom stupňujúcich sa násilností vzhľadom k snahám vlády odraziť ofenzívu povstalcov v oblasti. Záchranári nazývaný Biele helmy priťahujú svetovú pozornosť svojimi akciami v extrémnych podmienkach, keď vynášajú preživších z trosiek budov krátko po útokoch. Často sa ale stávajú terčmi vládnych náletov, ktoré sú úmyselne uskutočňované vo chvíli, keď pracujú na záchrane postihnutých, píše agentúra AP.


Platy v Británii strmo stúpli, nezamestnaných je najmenej za desaťročia

LONDÝN. Rast platov v Británii v posledných troch mesiacoch minulého roka dosiahol najväčšie tempo za celú dekádu a miera nezamestnanosti je najnižšia od polovice 70. rokov minulého storočia. Vyplýva to z najnovších údajov britského štatistického úradu (Office for National Statistics, ONS), ktoré naznačujú, že trh práce zostáva krátko pred brexitom na vzostupe. Podľa ONS sa priemerná mzda vrátane odmien za tri mesiace do konca decembra 2018 zvýšila medziročne o 3,4 percenta. To bolo najrýchlejšie tempo jej rastu od polovice roka 2008. Tento výsledok však zaostal za prognózami analytikov, ktorí predpovedali zvýšenie miezd o 3,5 percenta. Po úprave o infláciu sa priemerné príjmy zvýšili o 1,3 percenta, najviac od konca roka 2016, uviedol ONS. A priemerný plat bez odmien v sledovanom období stúpol o 3,4 percenta. Trh práce v Británii odoláva spomaleniu hospodárstva od referenda o vystúpení krajiny z Európskej únie (EÚ) v júni 2016. Počet ľudí, ktorí majú prácu, sa v priebehu posledných troch mesiacov 2018 zvýšil o 167-tisíc, čo bol oveľa väčší prírastok ako 140-tisíc osôb, s ktorými počítali ekonómovia. A zároveň to bol najväčší nárast nových zamestnancov od 1. kvartálu roku 2018. Miera zamestnanosti zostala nezmenená na rekordnej úrovni 75,8 percenta. Na druhej strane, počet občanov z EÚ, ktorí pracujú v Spojenom kráľovstve, klesol v roku 2018 o 3,2 percenta, zatiaľ čo počet cudzincov z krajín mimo EÚ sa zvýšil o päť percent. Vzhľadom na to, že Británia má opustiť EÚ o necelých šesť týždňov a stále nie je jasné, za akých podmienok, mnohé firmy vlani znížili investície do zariadení. Automobilka Honda pritom v utorok oznámila, že zatvorí svoj britský závod, čo povedie k strate 3500 pracovných miest. Ďalšia japonská automobilka Nissan zase nebude vyrábať svoj nový model v Británii. To vyvoláva obavy z vplyvu brexitu na veľkých výrobcov a ich zamestnanosť. Miera nezamestnanosti však v poslednom kvartáli 2018 stagnovala na úrovni štyri percentá, najnižšej úrovni od roku 1975. Počet voľných pracovných miest dosiahol rekordnú výšku 870-tisíc. Zamestnávatelia v snahe udržať súčasných a získať nových ľudí začali rýchlejšie zvyšovať platy. Podľa odhadu Chartered Institute for Personnel and Development, zamestnávatelia z britského súkromného sektora plánujú tento rok zvýšiť základné mzdy najstrmšie od roku 2012. Ale tempo nárastu miezd za celý rok 2019 klesne na tri percentá, keďže ekonomika spomaľuje v dôsledku neistoty okolo brexitu. A zároveň centrálna banka (Bank of England, BoE) uviedla, že bude musieť postupne zvyšovať úrokové sadzby, aby kompenzovala inflačné tlaky z rastu miezd.


Milujte svoje telo, nie svoju obezitu. Ide extrémna nadváha dokopy so sebaláskou?

Nekriticky milovať svoje telo nie je riešenie.

Obezita je v prvom rade nebezpečným a komplikovaným zdravotným problémom. Pre mnohých ľudí však znamená aj problém estetický, keď sa vo svojom tele necítia pohodlne a krásne, prípadne ich vlastná nadváha priviedla k zníženému sebavedomiu a komplexom. S rozšírením plus-size modelingu a zvýšením príležitostí pre plnoštíhlych umelcov v šoubiznise sa však aj pochybnosti o vlastnom výzore začínajú v niektorých prípadoch vytrácať. Najmä ženy zvyknú prijať predstavu, že hoci nevyzerajú ako príťažlivé manekýnky, stačí sa jednoducho cítiť dobre vo svojom tele a začať ho milovať. Nech je akékoľvek. Hmotnosť a výzor žien je chúlostivá téma a tvrdiť, že by sme nemali mať rady svoje telo, je, samozrejme, nezmysel. Kde je však hranica a kedy by sa už človek nemal oslavovať za svoju veľkosť? Loading
 ... Modelky Tess Holiday, Simone Mariposa, Danielle Brooks, Fluvia Lacerda či herečky Gabourey Sidibe a Rebel Wilson. Čo všetko tieto dámy spája? Na prvý pohľad práve ich nepopierateľná nadváha až obezita a zároveň úspech v šoubiznise. Nejedna z nich sa v médiách prezentuje ako „body positive“, teda s pozitívnym prístupom k svojmu telu. „Chcem, aby sa ľudia mali radi takí, akí sú. Nemusia sa vtesnať do spoločenských štandardov krásy, aby sa milovali a boli hrdí na svoje telá,“ povedala plus-size modelka Simone Mariposa. Loading
 ... Aj obézna herečka Gabourey Sidibe pred rokom čelila posmeškom pre erotickú scénu s omnoho štíhlejším mužom v seriáli Empire. Neprajníkom vrátila úder slovami: „Cítila som sa sexi, krásna a urobila som dobrú prácu.“ Nie vždy je tak klesajúce sebavedomie žien typickým príznakom zvyšovania ich hmotnosti. Zároveň sa však stávajú vzormi pre ďalšie ženy a mladé dievčatá, ktoré môžu uveriť, že zdravotné riziká nadváhy sú vedľajšie a najdôležitejšie je mať sa rada. Loading
 ... Na stúpajúci trend moletných žien v modelingovom odvetví a ignorovanie vedľajších efektov nadváhy sme sa spýtali aj odborníka. Dietológ a špecialista na výživu Peter Minárik si myslí, že nadváha by nemala byť dôvodom pocitov menejcennosti, no na druhej strane by ženy nemali akceptovať, že ju majú a nič so sebou nerobia. „Treba mať rád svoje telo, ale neakceptovať to ako nejakú výhovorku,“ tvrdí.  „Ľudia by mali pre seba niečo pozitívne urobiť. Kvalitnejšie, menej kaloricky a nutrične bohatšie sa stravovať a zaviesť pravidelný pohybový režim, ktorý naštartuje metabolizmus. Obezita je jednou z príčin rakoviny a závažných metabolických či kardiovaskulárnych ochorení, na ktoré sa aj zomiera,“ hovorí Minárik. Upozorňuje tiež na to, že nie všetky druhy obezity majú rovnaké riziká a existujú teda aj ohrozenejšie typy obéznych ľudí. „Dá sa to zistiť podľa určitých laboratórnych parametrov. Dosť záleží aj od distribúcie tuku, najhorší je viscerálny tuk, ten brušný. To sú iné tukové bunky, ktoré vytvárajú rôzne zápalové látky. Väčšina z nich človeku škodí. Tuční ľudia sú teda v permanentnom zápale, ale nie je to taký zápal, ktorý je príčinou napríklad zvýšenej teploty. Je to ľudským vnímaním nevnímateľný a neciteľný zápal. Tie látky kolujú krvou do celého tela a v určitých orgánoch škodlivo pracujú,“ upozorňuje lekár. Loading
 ... Keďže výzor ide ruka v ruke so štýlom a spôsobom obliekania, ženy s vyššou hmotnosťou to nemajú ľahké ani v tomto smere. Ako sa na obézne modelky dívajú ľudia pracujúci v tejto branži? „Je krásne, keď sa o seba staráme. Nič nejesť alebo jesť tak, že som zavalená tukom, vôbec neurčuje moju krásu. Ale hovorí to niečo o tom, aká som a aká je kvalita môjho života,“ konštatuje známa česká štylistka a vizážistka Žaneta Kantorová. Dodáva, že vidieť v časopisoch, na mólach, na plátnach a internete len super štíhle ženy môže byť až iritujúce, keďže spoločnosť nám tým hovorí, že toto je ideál krásy. Loading
 ... „Verím, že keď je žena trochu múdra, vie, že ideálna krása nie je len o tom, ako vyzerá. Skôr si kladiem otázku – módny priemysel chce, aby sme sa milovali také, aké sme a postavia k tomu obéznu ženu, extrémny opak super štíhlej. To je zaujímavé, pretože keď teda naozaj milujem svoje telo, tak si neubližujem. Byť extrémne chudá alebo veľmi obézna vôbec nie je riešenie,“ hovorí Žaneta Kantorová. Pridáva sa tak k názoru, že módny biznis je postavený v prvom rade na zarábaní peňazí a nie na tom, aby boli ženy krásne a zdravé. „Byť krásna je aj byť zdravá a byť zdravá vo vnútri (v duši, v srdci, pocitoch, emóciách i orgánoch) znamená byť krásna navonok. Je to jedna nádoba,“ tvrdí štylistka. Aj slovenská plus-size modelka Lucia Ondrisová uznáva názor, že hoci ženy nevyzerajú na konfekciu 36, je dôležité, ak svetu vysielajú správu, že so sebou niečo robia. Ako modelku kdesi na hranici nezdravej nadváhy a primeraných mier uvádza Ashley Graham, ktorá na svoj Instagram pridáva videá z fitnescentra. “Dáva tak najavo – áno, hýbem sa a nie je to len o tom, že sedím a prejedám sa McDonaldom. To je tá správna miera,” myslí si. Hladinu okolo otázok obezity rozvírila minulý rok aj kanadská štúdia zameraná na reklamy a marketing. Ako záver uviedla, že plus-size modelky prezentované v kampaniach a reklamách môžu prispievať k zvyšovaniu nadváhy a obezity. Ľudia totiž vďaka nim strácajú motiváciu na sebe pracovať a sú náchylnejší k menšej sebakritike voči svojej nadváhe. K podobnému záveru, podľa ktorého sa plus-size modelky spájajú s podporou obezity, prišla aj britská štúdia spred piatich rokov. Správa Svetovej zdravotníckej organizácie z roku 2015 zameraná aj na výskyt obezity a nadváhy zaradila Slovensko na ôsmu priečku spomedzi všetkých európskych krajín. Viac než 60% Slovákov starších ako osemnásť rokov má nadváhu a vyše 25% priamo obezitu. Správa tiež uvádza, že počet obéznych Európanov je alarmujúci. Nadváhou alebo obezitou totiž trpí 59% európskej populácie.


Do baru vo Švajčiarsku vtrhli ozbrojenci, pri streľbe zomreli dvaja ľudia

BERN. Dvoch mŕtvych a jedného ťažko zraneného si vyžiadala streľba, ku ktorej došlo vo štvrtok večer v bare vo švajčiarskom meste Bazilej. Informovala o tom dnes agentúra DPA. Podľa miestnej polície k incidentu došlo v noci na piatok, keď do jedného z bazilejských barov vtrhli dvaja ozbrojení muži a spustili paľbu na jeho hostí, pričom dvoch ľudí usmrtili a jednu osobu ťažko zranili. Obaja podozriví následne z miesta činu ušli a zdržujú sa na neznámom mieste. Polícia v Bazileji okamžite spustila rozsiahlu pátraciu akciu. Obete streľby zatiaľ úrady neidentifikovali, nejasným zostáva aj motív činu. Nemenovaný policajný predstaviteľ agentúre AP povedal, že za útokom neboli radikálni moslimovia. "Bol to miestny incident. Nemá čo do činenia s islamistami alebo terorizmom," dodal.


Kandidátov na ústavných sudcov budú opäť tri dni verejne vypočúvať

Vypočúvanie je naplánované od 21. do 23. marca aj vrátane soboty.

BRATISLAVA. Verejné vypočúvanie kandidátov na post ústavných sudcov je naplánované opäť na tri dni, od 21. do 23. marca aj vrátane soboty. Informoval o tom na sociálnej sieti Facebook člen ústavnoprávneho výboru a poslanec Národnej rady Ondrej Dostál (SaS). Následne bude na marcovej schôdzi parlament opätovne voliť 18 kandidátov, z ktorých vyberie prezident polovicu. Ústavnoprávny výbor už jedno vypočúvanie absolvoval, no pre neúspech samotnej voľby ho zopakuje. Pri prvom pokuse sa prihlásilo až 40 kandidátov, nakoniec však parlament hlasoval o 37. Svoju nomináciu stiahla šéfka policajnej akadémie Lucia Kurilovská, Radovan Hrádek a tiež expremiér Robert Fico (Smer). Ústavný súd je od soboty 16. februára paralyzovaný, keď na ňom zostali pôsobiť iba štyria sudcovia. Rozvrh práce je tak stanovený iba na jeden funkčný trojčlenný senát."Ako hovorca predsedu Róberta Madeja som splnomocnený ohlásiť, že vypočúvací ústavnoprávny výbor k ďalšej voľbe kandidátov na ústavných sudcov sa uskutoční vo štvrtok až sobotu od 21. do 23. marca 2019. Teda splnomocnený nie som, ale však viete," uviedol Dostál na sociálnej sieti. Uchádzačov môžu navrhovať oprávnené inštitúcie či jednotlivci do 5. marca tohto roka.


Rakúsky dopingový škandál má ďalšiu obeť, priznal sa aj jeden z cyklistov

INNSBRUCK. Dopingový škandál v rakúskom bežeckom lyžovaní sa rozšíril aj do cyklistiky. Prokuratúra v Innsbrucku pre ORF potvrdila, že na základe informácií získaných počas stredajšej razie na MS v severských disciplínach vyšetruje Stefana Denifla z tímu Aqua Blue Sport. Podľa agentúry APA sa rakúsky cyklista na piatkovom výsluchu priznal ku krvnému dopingu. Rovnako ako jeho krajanom Maxovi Haukemu a Dominikovi Baldaufovi i jemu hrozí trestné stíhanie za športový podvod. Polícia vykonala v stredu šestnásť razií a zatkla celkovo deväť ľudí podozrivých z participácie na medzinárodnej dopingovej sieti. Na čele skupiny údajne stojí nemecký lekár Mark Schmidt, ktorého zatkli v Erfurte. Medzi zadržanými športovcami boli okrem dvoch Rakúšanov aj dvaja Estónci a kazašský dvojnásobný strieborný medailista z MS Alexej Poltoranin. Úrady už skôr predpokladali, že dopingový škandál sa rozšíri aj na ďalšie odvetvia.


Karpatské bukové pralesy môžu prísť o značku UNESCO, varuje Sólymos

BRATISLAVA. Ak Slovensko nechce, aby tzv. Karpatské bukové pralesy prišli o značku UNESCO, treba splniť podmienky vyplývajúce z nominačného projektu. V rozhovore pre TASR na to upozornil minister životného prostredia László Sólymos (Most-Híd). Lokalita na východe Slovenska je súčasťou Svetového dedičstva UNESCO. Jednou z podmienok je aj zabezpečenie adekvátnej ochrany prírody na území o rozlohe 5700 hektárov. "Povedali sme, že toto tu bude, vyhlásilo sa to. Teraz je na nás, aby sme to splnili. Neviem, prečo sa to od roku 2007 nesplnilo. Teraz už máme nôž na krku a musíme to splniť. Uvedomila si to aj vláda," skonštatoval Sólymos. Pripomína, že ide o medzirezortnú problematiku. "Nespravujeme to územie, spravuje to ministerstvo pôdohospodárstva, ministerstvo obrany, sú tam súkromní vlastníci, s ktorými sa pokúšame dohodnúť. Zodpovednosť je na nás všetkých. Keď chceme, aby sme mali chránené územie, ktoré sa môže pýšiť tým, že je pod UNESCO, tak jednoducho to musíme splniť. Ak to nebudeme vedieť splniť, prídeme o to," povedal. Robí sa preto podľa jeho slov všetko pre to, aby Slovensko podmienky splnilo. Výbor svetového dedičstva na svojom zasadnutí v júli 2017 v Krakove opätovne upozornil Slovensko na viaceré pretrvávajúce problémy. Uložil mu do 1. februára 2018 vykonať potrebné opatrenia, rovnako predložiť návrh úpravy hraníc slovenských komponentov lokality a ich nárazníkových zón. Sólymos pripomína, že prípadný návrh menšej rozlohy ako spomínaných 5700 hektárov by mohol viesť k strate značky UNESCO. "Musíme na to nájsť možnosti, prostriedky, aby sme o túto vzácnosť neprišli a hlavne, aby sme neprišli o tú značku," zhrnul. Sólymos považuje za viac ako dôležité zachovanie lokality v maximálnej možnej miere a v maximálnom možnom rozsahu. Podľa jeho slov ideálnym riešením je vyhlásenie bezzásahových zón v najcennejších územiach na rozlohe minimálne 5700 hektárov. Rovnakú požiadavku majú aj lesoochranári. Ministerka pôdohospodárstva Gabriela Matečná (nominantka SNS) však v novembri hovorila o ochrane 3600 hektárov. Tzv. Karpatské bukové pralesy na Slovensku a Ukrajine pribudli do zoznamu svetového kultúrneho a prírodného dedičstva v roku 2007. Do zoznamu UNESCO sa zapísalo desať pralesových lokalít. Z nich štyri sú na území Slovenska - lokality Stužica, Havešová, Rožok a Vihorlat. Pralesy sú reťaz ostrovov pôvodného lesa, ktorý rástol tisícky rokov. Celá lokalita pozostáva zo 78 komponentov vrátane slovenských, ktoré sa nachádzajú na území 12 európskych štátov.


Ukrajina pripravila doklady pre zákaz vstupu ruskej speváčky

Speváčka označila vyhrážky, že jej Ukrajina zakáže vstup na svoje územie, za smiešne.

KYJEV. Ukrajinská bezpečnostná služba (SBU) pripravila doklady, na základe ktorých môže zakázať vstup na územie Ukrajiny ruskej občianke Juliji Samojlovovej, ktorá má Rusko v máji v Kyjeve reprezentovať na pesničkovej súťaži o Veľkú cenu Eurovízie. Na brífingu v Kyjeve o tom v stredu informoval vedúci kancelárie šéfa SBU Oleksandr Tkačuk s tým, že definitívne rozhodnutie v kauze Samojlovovej bude prijaté v dohľadnom čase. Tkačuk podľa agentúry RIA Novosti spresnil, že sú pripravené dokumenty, na základe ktorých bude mať Samojlovová na tri roky zakázaný vstup na Ukrajinu. Tkačuk dodal, že SBU si je vedomá dôsledkov zákazu i povolenia vstupu Samojlovovej na Ukrajinu. Kým zákaz môže vyvolať negatívnu reakciu EÚ, schválenie jej návštevy na Ukrajine môže mať za následok ostré protesty zo strany ukrajinských radikálov. Správy o tom, že SBU pripravuje dokument o zákaze vstupu Samojlovovej na Ukrajinu, sa v médiách už objavili. Súviselo to s jej vystúpením na koncerte, ktorý sa na Ruskom anektovanom Krymskom polostrove konal v roku 2015. Podľa uznesenia ukrajinskej vlády cudzinci musia mať osobitné povolenie na návštevu polostrova, takže Samojlovovej návšteva tam bola porušením právnej normy. Samotná speváčka označila za smiešne vyhrážky, že jej Ukrajina zakáže vstup na svoje územie. V súvislosti s tým hovorca Kremľa Dmitrij Peskov v pondelok vyhlásil, že Moskva pochybuje, že by bola možnosť vymeniť ruského zástupcu v pesničkovej súťaži, ak by Ukrajina uskutočnila svoje vyhrážky ohľadom vstupu Samojlovovej. Samojlovová má na Eurosongu v Kyjeve súťažiť s piesňou Flame is Burning. Agentúra RIA Novosti pred nedávnom napísala, že Julija je od detstva na vozíčku. Trpí spinálnou amyotrofiou - Werdnig-Hoffmannovou chorobou. Prvé hodiny spevu absolvovala s matkou, neskôr mala aj učiteľov, ale vzdelávala sa najmä sama. Vyhrala niekoľko regionálnych i celoštátnych speváckych súťaží. Bola aj finalistkou ruskej verzie súťaže X Factor, kde skončila na druhom mieste a získala osobitnú cenu ruskej speváckej divy Ally Pugačovovej. Spievala aj na otváracom ceremoniáli paraolympijských hier v roku 2014 v Soči.


Costa nadával na matku rozhodcu, hrozí mu vysoký trest

MADRID. Diegovi Costovi z Atletica Madrid hrozí za vylúčenie v sobotňajšom šlágri španielskej futbalovej La Ligy proti FC Barcelona (0:2) dvanásťzápasový dištanc. Tridsaťročný útočník dostal od hlavného rozhodcu Jesusa Gila Manzana z voleja červenú kartu za urážku jeho matky. Costa oslabil svoj tím v 28. minúte. Arbiter v zápise o stretnutí uviedol, že Costa vulgárnymi slovami urazil jeho matku a neskôr ho chytil za ruku v snahe zabrániť udeleniu žltej karty pre jeho spoluhráčov. Costovi, ktorý obvinenia odmietol, hrozí nepodmienečný trest na 4 až 12 zápasov. Informoval o tom portál as.com. Atletico po prehre na Camp Nou stráca na vedúcu Barcelonu 11 bodov, do konca sezóny zostáva sedem kôl.


Pád lietadla Lion Air mohol spôsobiť rýchlomer

Ukazovateľ rýchlosti letu zlyhal zrútenému stroju počas posledných štyroch letov.

JAKARTA. Indonézski vyšetrovatelia sa po minulotýždňovej havárii lietadla indonézskej nízkonákladovej spoločnosti Lion Air so 189 ľuďmi na palube zameriavajú na chybné ukazovatele rýchlosti letu, čiže letecké rýchlomery. Podľa predstaviteľov práve takýto prístroj zohral úlohu pri tragédii. Bezpečnostní odborníci však tvrdia, že piloti by si mali vedieť poradiť s problémami s týmito meračmi. Informovala o tom tlačová agentúra AP. Vyšetrovatelia v pondelok uviedli, že jedna z takzvaných čiernych skriniek odhalila, že ukazovateľ rýchlosti letu v boeingu spoločnosti Lion Air zlyhal počas posledných štyroch letov tohto stroja, teda aj 29. októbra, keď sa zrútil do Jávskeho mora a zahynulo všetkých 189 ľudí na palube. Systémy na meranie rýchlosti pozostávajú z trubíc a snímačov, ktoré merajú tlak vzduchu vytváraný pohybom lietadla a porovnávajú ho s okolitým tlakom vzduchu. Niekedy sa tieto systémy pokazia, najmä v zlom počasí vo veľkej nadmorskej výške. Vtedy sa trubice umiestnené pod nosom stroja upchajú ľadom, čo bráni vzduchu dostať sa až k snímačom. Stroj spoločnosti Lion Air vzlietol 29. októbra v dobrom počasí. Takéto prístroje sa používajú celé desaťročia a pilotom ukazujú, ako rýchlo letia. Najčastejšie teda zlyhávajú počas búrok vo veľkej nadmorskej výške, keď trubice a senzory zamrznú. Týmto prístrojom pripísali viaceré tragické pády lietadiel, vrátane havárie letu 447 spoločnosti Air France v roku 2009. Vtedy zahynulo všetkých 228 ľudí na palube, vrátane troch slovenských občanov. Piloti sa na trenažéroch učia, ako letieť bezpečne aj vtedy, keď zlyhajú ukazovatele letu. Vo väčšine prípadov by podľa ich slov nefungujúce snímače nemali spôsobiť haváriu.


V Ženeve otvorili medzinárodnú konferenciu na pomoc rohinským utečencom

Šéf Úradu OSN pre koordináciu humanitárnych záležitostí zhodnotil situáciu  ako humanitárny a ľudskoprávny zlý sen.

ŽENEVA. Zástupcovia humanitárnych agentúr OSN, jednotlivých vlád a záujmových združení sa zišli v pondelok v Ženeve na jednodňovej konferencii, ktorej účelom je získanie finančných prostriedkov na pomoc rohinským utečencom z Mjanmarska, hľadajúcim útočisko v susednom Bangladéši. Podujatie sa koná necelé dva mesiace od začiatku masového prílevu Rohingov do Bangladéša, kde sa podľa aktuálnych údajov nachádza už približne 600-tisíc príslušníkov tohto etnika, informovala agentúra AP. Usporiadateľmi prebiehajúcej konferencie sú Európska únia, vláda Kuvajtu a agentúry OSN so zameraním na migráciu, utečencov a koordináciu humanitárnej pomoci, ktorých cieľom je naplniť výzvu OSN, aby medzinárodné spoločenstvo poskytlo do konca februára 2018 na pomoc Rohingom celkove 434 miliónov dolárov (367 miliónov eur). Šéf Úradu OSN pre koordináciu humanitárnych záležitostí (OCHA) Mark Lowcock zhodnotil situáciu rohinských utečencov v Bangladéši ako "humanitárny a ľudskoprávny zlý sen". Konferencia v Ženeve má podľa neho "zmobilizovať zdroje na záchranu životov", pričom upozornil, že kríza okolo Rohingov "sa zďaleka nekončí". Očakáva preto, že aj v budúcnosti "si vlády a partneri udržia hybnosť na všetkých frontoch". Hovorkyňa OCHA Vanessa Hugueninová uviedla, že od vypuknutia uvedenej krízy bola suma stanovená Organizáciou Spojených národov na šesťmesačné obdobie pokrytá medzinárodnými záväzkami len z 26 percent. Hovorca Úradu vysokého komisára OSN pre utečencov (UNHCR) Adrian Edwards medzitým oznámil, že počet ľudí, ktorí utiekli z Mjanmarska do Bangladéša od 25. augusta, sa zvýšil na 603-tisíc. Viac ako polovicu z týchto utečencov tvoria deti. K hromadnému úteku Rohingov došlo po násilnostiach, ktoré vypukli v uvedený deň v Jakchainskom štáte na západe Mjanmarska. Militanti patriaci k etnicko-náboženskej menšine Rohingov vtedy zaútočili na zhruba 30 policajných staníc. Mjanmarská armáda následne pristúpila k protiútoku, pričom boli vystavení násiliu aj civilisti.


Počet chorých klesá, vynimkou sú Bratislavský a Banskobystrický kraj

BRATISLAVA. Počet chorých na akútne respiračné ochorenia (ARO) v porovnaní s predchádzajúcim týždňom klesol vo všetkých vekových skupinách a vo všetkých krajoch Slovenska okrem Bratislavského a Banskobystrického kraja. Ako agentúru SITA informoval hlavný hygienik Ján Mikas, lekári nahlásili 45 303 akútnych respiračných ochorení a chorobnosť oproti predchádzajúcim týždňom klesla o 11,5 percenta. Najviac chorých bolo v Bratislavskom kraji, najmenej v Košickom kraji. Najčastejšie postihli respiračné ochorenia deti do päť rokov. Komplikácie zaznamenali v 1 075 prípadoch, čo predstavuje 2,4 percenta zo všetkých ARO. Medzi najčastejšie komplikácie patrili zápaly prínosových dutín (539), zápaly pľúc (235) a zápaly stredného ucha (301)Lekári v tomto týždni nahlásili aj 4 154 chorých na chrípku a chrípke podobné ochorenia, čo predstavuje 9,2 percenta z celkového počtu hlásených ARO. V porovnaní s predchádzajúcim týždňom chorobnosť klesla o 24,4 percenta. Najviac chorých bolo v Trnavskom kraji, najmenej v Košickom. Najviac chorých na chrípku bolo medzi deťmi do päť rokov.Pre chorobu prerušili vyučovanie vo dvoch materských školách, a to v Nitrianskom a Banskobystrickom kraji


Érsek: Tlačíme na koncesionára, aby na obchvate začal robiť maximálnou silou

Ministerstvo podľa Érseka rokuje s koncesionárom, aby cestu staval on. Súčasne pripravuje aj súťaž na dodávateľa, ak by sa s koncesionárom nedohodlo.

BRATISLAVA. Bratislavský obchvat možno stavať naplno vo všetkých úsekoch, vydané stavebné povolenia sú právoplatné. Uviedol to tento týždeň minister dopravy Árpád Érsek (Most-Híd). "Tlačíme na koncesionára, keďže od nás má všetky podklady, aby začal maximálnou silou robiť," zdôraznil šéf rezortu dopravy. Či sa podarí tento projekt, ktorý tvorí časť diaľnice D4 a rýchlostnej cesty R7, dokončiť podľa plánu v roku 2020, minister nevedel povedať. "Toto je ťažká otázka do budúcna," uviedol. Štát však podľa jeho slov s ohľadom na dopravu najviac "tlačí topánka" v prípade úseku rýchlostnej cesty R7. Práve tento ťah z juhu je podľa ministra kritický, autá stoja v kolónach hodiny. V prípade bratislavského obchvatu je momentálne otvorená aj otázka, ako sa bude stavať napojenie existujúcej diaľnice D1 v križovatke Ivanka-sever na nový obchvat Bratislavy na D4. Rozhodnúť sa má, či si túto stavbu zoberie na svoje plecia Národná diaľničná spoločnosť (NDS), alebo ju bude stavať konzorcium na čele s firmou Cintra, ktoré má na starosti projekt obchvatu mesta. Ministerstvo podľa Érseka rokuje s koncesionárom, aby cestu staval on. Súčasne však pripravuje aj súťaž na dodávateľa týchto prác, ak by sa s koncesionárom nedohodlo. "Pripravujeme verejné obstarávanie na to, aby sme boli istení, ak sa nedohodneme s koncesionárom," vysvetlil šéf rezortu dopravy. Predbežné oznámenie o pripravovanom tendri už Národná diaľničná spoločnosť (NDS) zverejnila vo vestníku verejného obstarávania. Súčasťou prác má byť rozšírenie diaľnice D1 po križovatku Triblavina a zabezpečenie dopravného prepojenia medzi diaľnicami D1 a D4. NDS v apríli tohto roka odhadovala náklady na napojenie týchto dvoch diaľnic spolu s rozšírením D1 po križovatku Triblavina na približne 124 miliónov eur.


Nedbalka otvorí prázdniny dáždnikovou ulicou

Galéria pripravuje historicky prvú bratislavskú dáždnikovú ulicu  v rámci Urban Art Festivalu.

BRATISLAVA. Galéria Nedbalka spolu s partnermi pripravuje historicky prvú bratislavskú dáždnikovú ulicu. Dáždniková ulica v réžii Galérie Nedbalka sa inšpiruje krížikovou výšivkou z okolia Vajnôr a maľbami Ľudovíta Fullu. Projekt ulice plnej otvorených dáždnikov zavesených nad hlavami ľudí je naplánovaný na 30. júna o 17:00. Ako informovala riaditeľka Galérie Nedbalka Lucia Gunišová Pavuková, „tento letný hit, ktorý sa nikdy neopozerá, má teraz premiéru v Bratislave v rámci Urban Art Festivalu“ a súčasťou jeho štartu bude pokus o prekonanie rekordu v počte naraz otvorených dáždnikov. Dáždniková ulica sa prvýkrát objavila v portugalskom meste Águeda pri príležitosti festivalu Ágitagueda. Farebný fenomén sa neskôr objavil v Rumunsku, Veľkej Británii, Nemecku, Španielsku, Kórei a v ďalších krajinách sveta. Inštalácia bude v Bratislave prístupná do 30. septembra. Galéria Nedbalka je súkromná galéria a nezisková organizácia, ktorá vznikla vďaka milovníkom umenia a filantropom Petrovi Paškovi a Arturovi Bartoškovi v októbri 2012. Snahou galérie je zbierať, spracovávať a prezentovať výtvarné diela 20. storočia s presahom do konca 19. a začiatku 21. storočia, ktoré vznikli na Slovensku. Pre záujemcov je otvorená denne okrem pondelka od 13:00 do 19:00 a okrem umenia ponúka aj pôsobivý interiér s vnútornou štruktúrou pripomínajúcou Guggenheimovo múzeum v New Yorku.


KOMERČNÝ OBSAHCinque Terre a jeho päť svetov

V neskutočne fotogenickom prostredí čaká 5 zaujímavých farebných dediniek.

To, že je Taliansko jedna z najbohatších krajín Európy ak spočítame jej kultúrne, historické či prírodné bohatstvá zrejme netreba veľmi zdôrazňovať. Objavíte tu však aj miesta, ktoré spĺňajú všetky tri atribúty a vtedy viete, že ste narazili na skutočný drahokam. Ten na severe Talianska ležiaci na brehu Ligúrskej riviéry má meno Cinque Terre a patrí k najobľúbenejším miestam celej krajiny. Čo si tu pozrieť a ako si týchto „Päť zemí“ užiť? Ligúrska oblasť známa ako Cinque Terre je miestom, kde nezažijete len jedno jediné prekvapenie, ale tých prekvapení bude rovno päť. Nie nadarmo ukrýva číslovku päť v názve, pretože tu na vás v neskutočne fotogenickom prostredí čaká 5 zaujímavých, farebných dediniek. Každá je svojská, iná, unikátna, no iba ak budú držať spolu, budú predstavovať Cinque Terre, miesto zapísané v svetovom dedičstve UNESCO. Ak sa chcete vydať do rozprávkového sveta, najlepším východzím bodom je pobrežné mesto La Spezia, slávne prímorské mesto, ktoré bolo kedysi domovom talianskej námornej flotily. Práve odtiaľto to máte do národného parku najbližšie. O to je Cinque Terre unikátnejšie, že sa tu medzi dedinkami nebudete prepravovať ani autom ani autobusom, ale len po vlastných alebo vlakom, ktorý je najdokonalejším spôsobom dopravy. Najväčšia dedinka spomedzi všetkých piatich svetov je Monterosso al Mare. Je najznámejšou v okolí a leží učupená medzi skalami tak, aby do seba dokázala vtiahnuť aj širokú pláž. Nie nadarmo sa práve o nej hovorí ako o najkrajšej pláži celej oblasti Cinque Terre a ak sa plánujete okúpať, poznačte si práve toto miesto. Tým, že je Monterosso al Mare akousi spádovou oblasťou, je aj najnavštevovanejším miestom pobrežia a tak tu počas sezóny pocítite závan turizmu. Prináša však so sebou aj život, o ktorom by sa v dedinke pred storočím nikomu nesnívalo. V jeho úzkych, kamenných uličkách môžete pohľadať starý kláštor, ruiny janovského hradu a na pobreží, priamo na skalách sa stretnete s obrovskou sochou Neptúna, vládcu okolitých aj vzdialených morí. Večer sa z Monterossa vytratí denný život a podmaní si ho lenivý pokoj, pretkaný reštauráciami, podnikmi a príjemnými vôňami. Málokto tu odolá tanieru plnému morských príšer a poháru lokálneho, bieleho vína. Ak patríte medzi aktívnych ľudí, tak miestna pláž dokonca ponúka aj požičovňu člnkov a tak si môžete výhľady na mestečko a okolie vychutnať aj takto netradične z morských vĺn. Elegantná Vernazza, učupená na skalnatom výbežku na dosah ligúrskych vĺn, si dodnes zachovala ráz malého mestečka, kde ešte cítiť tradičný závan strácajúceho sa života. Vernazzu si zamilujete hneď ako ju z diaľky zbadáte a ešte viac si vás podmaní akonáhle sa ocitnete v jej uličkách. Zastal tu čas. Prestal existovať, utopil sa vo vlnách a máte pocit, že ste za pár krokov prepadli o niekoľko storočí. Mnohí stavajú Vernazzu na piedestál ako najkrajšiu dedinku celého Cinque Terre. Niečo na tom bude. Vernazza má jediný, skutočný prístav pobrežia a hoci má aj dve maličké pláže, radšej sa túlajte uličkami. Koniec výbežku zdobí kamenná veža Belforte z pevnosti z 11. storočia. Oplatí sa prísť až k nej, vojsť dnu a užiť si panoramatický pohľad na okolitú krásu. Veža je symbolom mestečka a žiadna panoráma sa nezaobíde bez nej. Pri potulkách sa ocitnete aj v tieni dvoch stredovekých kostolov, no ešte viac vás dostanú farebné domčeky, nábrežie a prístav. V ňom sa pohupuje niekoľko drevených člnov s ktorými sa dodnes vyráža na more za rybami a vy odtiaľto nechcete odísť. Ak sa chcete do mestečka prejsť vyšliapanými chodníčkami z Monterossy, zaberie vám to hodinku a pol, no môžete si byť istí, že na túto malebnú prechádzku nezabudnete. Vedie sem samozrejme aj lokálny vláčik a ak nemáte toľko času, je to skvelá alternatíva. Malé mestečko Corniglia ukryté v tretej z piatich zátok patrí medzi najmenej známe poklady pobrežia Cinque Terre. Je to spôsobené aj tým, že ako jediná sa nenachádza priamo na dotyk s morom a treba si k nej vyšliapať takmer štyri stovky schodov, ktoré domáci nazývajú familiárne Lardarina. Ľudia ju kedysi dávno vybudovali na terasách zvažujúcich sa k moru a dnes je dokonca najvyššie položeným mestečkom celej oblasti, pretože leží v nadmorskej výške cca 200-220 mnm. Corniglia je starobylé miesto plná farebných domov, ktorej dominuje kostol sv. Petra zo 14. storočia a jejho slávu dokonca podčiarkol aj známy literát Giovanni Boccacio, ktorý ho spomenul vo svojom vrcholnom diele Dekameron. Cestu do centra lemujú vinice rozutekané po svahu a tak ani v uličkách nie je problém nájsť zaujímavé a kvalitné víno ku ktorým si dajte skvelé ančovičky. Ak nie ste veľmi hladní, no maškrtní, tak vašu túžbu po sladkom zaženie vynikajúca zmrzlina s príchuťou miestneho medu. Corniglia tak rázom ukáže, že ak jej dá niekto šancu, tak mu rada prezradí svoje tajomstvá. Aj k mestečku patrí dvojica malých pláží, ale majú horšiu dostupnosť a jedna z nich dokonca patrí nudistom. Dáte si povedať? Poznáte názov mestečka Manarola? Možno nie, ale verte, že ak ste videli nejaké fotky z pobrežia Cinque Terre, tak ste s najväčšou pravdepodobnosťou videli práve jej skalu ozdobenú „nalepenými“ farebnými domčekmi. Ležia učupené jeden vedľa druhého, vytvárajú niekoľko poschodovú, farebnú mozaiku žijúcu na skale pod ktorou kotví hŕstka malých lodičiek. Tento pohľad sa vám nezunuje, vypáli sa vám do mysle a budete ho vidieť aj keď už budete dávno doma. Manarola má svoju silu a neskutočnú atmosféru. Leží v štvrtej zátoke v poradí, hneď vedľa Corniglie, no je tak nesmierne odlišná. Je najstarším mestečkom na pobreží a vďaka svojej izolácii od ostatných sa tu za stáročia vytvoril špecifický, manarolský dialekt a svoje meno má podľa obrovského, dreveného kolesa v centre. Medzi najdôležitejšie stavby mestečka patrí kostol San Lorenzo zo 14. storočia, no nepohrdnete ani ruinami starej pevnosti. Manarola je dodnes známa svojou rybárskou tradíciou a tá je tu stále veľmi živá. Väčšina ľudí je s morom prepletená a ak ochutnávate čerstvé ryby v Monterosse či Vernazze, môžete si byť takmer istí, že ich vylovili rybári z Manaroly. Aj preto odporúčame, aby ste si vychutnali práve tu v miestnych podnikoch grilované ryby alebo dary mora. Robia ich tu famózne a podávajú sa k ním pravé vína z pobrežia Cinque Terre. Lokálnejšie a autentickejšie to už jednoducho byť nemôže. Západy slnka sú v týchto končinách čarovné a dokonca sa Manarola preslávila aj svojimi vianočnými tradíciami a výzdobou. Najlepšie na koniec? Aj takto by sa dalo pár písmenami charakterizovať mestečko Riomaggiore, najjužnejšie zo všetkých sídel v Cinque Terre. Jeho poloha je viac, než nádherná, pretože sa rozlieva zo zelených pahorkov posiatych vinicami až nadol na dosah pobrežia s vôňou mora. Je to najpríjemnejšie mestečko spomedzi všetkých a medzi návštevníkmi je natoľko obľúbené, že mnohí sa túžia ubytovať priamo tu medzi farebnými domčekmi. Práve pastelové farby robia z Riomaggiore fotogenické miesto ovenčené superlatívmi. Mestečko pretína hlavná ulica Via Colombo, kde pulzuje život a kde nájdete aj viacero skvelých reštaurácii. V Riomaggiore môžete len tak oddychovať v úzkych uličkách, túlať sa pobrežím alebo objavovať najznámejšiu cestičku celého Cinque Terre známu aj ako Cestu lásky, teda Via dell´Amore. Spája Manarolu s Riomaggiore a výhľady na drsné, skalnaté pobrežie a na more patria k najkrajším, aké v oblasti nájdete. Dnes ju musia opraviť a podľa prác by sa chodník mal znovu v celej kilometrovej dĺžke otvoriť v roku 2021. Aj samotné mestečko však ukrýva zaujímavosti a medzi tými najznámejšími je nepochybne stredoveká pevnosť Castello di Riomaggiore z 13. storočia, ktorý kedysi chránil zátoku pred pirátmi, kostol San Giovanni Battista alebo oratórium Santa Maria Assunta staré viac, než štyri stovky rokov. Zamilujete si aj miestnu gastronómiu a ochutnajte akékoľvek cestoviny aké nájdete pod názvom „Pasta alla Genovese“ s dokonalým janovským pestom z bazalky, píniových orieškov, cesnaku, olív, soli a syrov Pecorino a Parmigiano-Reggiano. Zapite ich lokálnym, dezertným vínom Sciacchetrá a práve ste našli svoj kúsok raja. Naozaj odtiaľto musíte odísť preč? Nedávno sa slávna oblasť Cinque Terre zviditeľnila takmer na celom svete vďaka novým, tvrdým pravidlám, ktoré tu musia návštevníci kvôli bezpečnosti dodržiavať. Čím viac ľudí objavuje krásy piatich svetov, tým viac úrazov museli riešiť miestni záchranári, pretože pri trekovaní mnohí precenia svoje sily, alebo zídu z oficiálnych chodníkov a vydajú sa hľadať cestu na vlastnú päsť. V Cinque Terre sa treba držať oficiálnych cestičiek a sami uvidíte, že vďaka ním sa dokážete tohto miesta skvelo nabažiť. Problémom v Cinque Terre sa stala obuv, keďže turisti sa často na treky vydávali v jednoduchých sandáloch, šľapkách či žabkách (flip-flopoch), ktoré do tohto terénu skutočne nie sú vhodnou obuvou. Situácia už bola natoľko vážna, až sa miestni predstavitelia rozhodli pokutovať každého, koho v oblasti pri trekovaní prichytia v nesprávnej obuvi. Za takúto obuv vám hrozia pokuty od 50 euro až do 2500 euro a tak si veľmi dobre rozmyslite, či vám to stojí za to. Ako ste sa už dočítali, tak vlastným autom (možnosť tu je, ale nikto ju neodporúča, lebo si ju neužijete) alebo autobusom sa do Cinque Terre nedostanete a aj preto má táto oblasť nádych autenticity. Najbližšími letiskami je Pisa a Florencia, odkiaľ viete prísť do mesta La Spezia a to si zvoľte za svoj počiatočný bod tohto krásneho dobrodružstva. Môžete sa do mestečiek dostať aj loďou, najmä z prístavov akými je Janov, Portofino alebo Porto Venere. Najkrajším spoznávaním Cinque Terre sú cestičky pretkávajúce jednotlivé mestečká, ktorými sa do nich dalo dostať odjakživa. Potrebujete na to dostatok času, pretože podľa tempa vám môže cesta z Riomaggiore do Monterosso al Mare trvať minimálne 6 - 7 hodín. Nepočítame v tom však zastávky a čas v nich strávený. Výsledok z toho, že zdoláte Cinque Terre po vlastných však bude unikátnym zážitkom. Netreba sa však báť, že túto oblasť musíte spoznávať len po vlastných, pretože najlepším spôsobom prepravy je vlak spájajúci všetkých päť mestečiek. Presuny medzi jednotlivými stanicami trvajú vždy len pár minút a tak viete zo svojho dňa vyťažiť skutočné maximum. Počítajte s tým, že 1-denný vlakový lístok vás podľa sezóny vyjde na cca 13 – 16 eur, 2-denný na 23 – 29 eur. Ak chcete trekovať, prípadne využiť jeden z eko-busov, tak celodenný lístok vyjde na cca 7,50 eur.


Pri útoku na bar v Mexiku prišlo o život najmenej 28 ľudí

Útočníci spustili streľbu, neskôr zablokovali východy a založili požiar.

MEXIKO. Počet obetí utorňajšieho útoku na bar v pobrežnom meste Coatzacoalcos v mexickom štáte Veracruz dosiahol najmenej 28 a deväť ľudí utrpelo zranenia, informovala vo štvrtok agentúra AFP. Útočníci podľa svedkov v bare Caballo Blanco spustili streľbu, neskôr zablokovali východy a založili požiar. Na záberoch z miesta činu bolo vidieť poprevracané stoly a stoličky, očividne v dôsledku snahy ľudí uniknúť pred ohňom. Mexický prezident Andrés Manuel López Obrado útok slovne odsúdil a povedal, že federálne úrady preskúmajú dôkazy, podľa ktorých mohol útok súvisieť so spoluprácou medzi miestnymi úradmi a organizovaným zločinom. Guvernér štátu Veracruz na Twitteri oznámil, že úrady identifikovali jedného z útočníkov. Mexický štát Veracruz je neslávne známy svojou zločineckou scénou a krvavé šarvátky medzi členmi rôznych drogových gangov sú tam na takmer dennom poriadku.


Rakúšania vyslobodili Slovenku, ktorú chceli násilím vydať za Inda

Mladú len 19-ročnú ženu vylákali do Rakúska, kde jej prisľúbili prácu.

LINZ. Devätnásťročnú Slovenku, ktorú chceli evidentne prinútiť k účelovému sobášu s istým Indom a ktorú zadržiavali v hostinci v hornorakúskom Rohrbachu, vyslobodila tamojšia polícia. Na piatich ľudí, troch Turkov a dvoch Indov, podali v tejto súvislosti trestné oznámenie, pričom ich budú stíhať na slobode. Informácie priniesla v pondelok tlačová agentúra APA s odvolaním sa na policajné zdroje. Ešte 11. januára narazila policajná hliadka v Linzi na 20-ročnú Slovenku, ktorá bola zjavne v problémoch. Mladá žena informovala, že 31-ročný Ind ju s falošnými prísľubmi pracovnej možnosti vylákal do Rakúska, kde sa mala náhle vydať za jeho 28-ročného krajana. Ten sa touto cestou chcel dostať k povoleniu na pobyt v Európskej únii. Jej 19-ročnú sesternicu vylákali zrejme s podobným zámerom takisto do Rakúska a zadržiavali ju na neznámom mieste, uviedla vtedy staršia z oboch žien. Rakúskej polícii sa najskôr nedarilo vypátrať hľadanú Slovenku, ktorá bola síce s príbuznými vo vlasti v kontakte cez internet, avšak nebolo jasné, kde sa zdržiava. Až 15. januára sa zadržiavanej podarilo zvečniť na fotografii údaje o podniku, v ktorom bola zadržiavaná, a zaslať ich na Slovensko. Tak sa s pomocou tlmočníčky podarilo zistiť miesto pobytu hľadanej. Policajti našli napokon 19-ročnú Slovenku na prvom poschodí podniku a oslobodili ju. Troch Turkov vo veku 33-43 rokov, prevádzkovateľa hostinca, jeho brata a bratranca, ktorí pomáhali pri zadržiavaní mladej ženy, dočasne zadržali. Čaká na nich, podobne ako na dvoch ženenia sa chtivých Indov, trestné stíhanie pre dôvodné podozrenie z obmedzovania osobnej slobody a pokusu o uzavretie účelového manželstva.


Ak mobilní operátori nedodržia nové pravidlá o roamingu, hrozí im pokuta

Zákazníci, ktorým by hrozilo zvýšenie poplatkov, majú právo na odstúpenie od zmluvy bez sankcií.

BRATISLAVA. Nové pravidlá, ktoré upravujú roaming v EÚ, nadobudnú platnosť 15. júna. "Od tohto dňa každá existujúca zmluva alebo nová uzatvorená zmluva, ktorá obsahuje i roamingové služby, sa stane automaticky zmluvou podľa pravidiel programu EÚ za vnútroštátne ceny. Znamená to, že zákazníci budú môcť využívať telefonické hovory, SMS a dátové služby za tie isté ceny ako doma, prípadne, keď budú cestovať v inej krajine v EÚ." Na j tlačovej konferencii to uviedla Nathalie Vandystadt z Európskej komisie (EK). V súčasnosti sa podľa nej analyzujú ponuky, ktoré sa predkladajú v súvislosti s novými pravidlami pre roaming. Komisia je v kontakte s národným regulačným orgánom, ako aj s príslušnými operátormi. "V prípade, že niektorý slovenský operátor bude aplikovať prax, ktorá nie je v súlade roamingovými pravidlami, potom národný regulačný orgán bude musieť zasiahnuť a požiadať príslušného operátora, aby uviedol veci do stavu v súlade s novými pravidlami," upozornila Vandystadt. Hovorca Úradu pre reguláciu elektronických komunikácií a poštových služieb Roman Vavro uviedol, že operátor by za porušenie mohol dostať i sankciu. "V prípade, že by mobilní operátori nedodržiavali podmienky nariadenia, tak im hrozí pokuta až do výšky päť percent obratu za predchádzajúce účtovné obdobie," konštatoval. Zákazníci, ktorým by hrozili nepriaznivé zmeny zmluvy alebo zvýšenie poplatkov, by mali informovať slovenský regulačný orgán a majú právo na odstúpenie od zmluvy bez sankcií. Jana Capello, vedúca politického a tlačového oddelenia Zastúpenia Európskej komisie na Slovensku (ZEK) zdôraznila, že neexistuje žiadna právna medzera, ktorá by umožňovala považovať domáci balíček dát za darček alebo bonusový doplnok, s ktorým by sa nerátalo pre používanie v zahraničí, teda v rámci EÚ, Nórska, Islandu a Lichtenštajnska. "Takýto postup by naznačoval jasné obchádzanie pravidiel, pre ktoré v regulácii nie je žiadne opodstatnenie," uviedla. Ďalej spresnila, že v prípade, že má zákazník predplatený balíček na určitý počet SMS správ, minút či gigabytov (GB) za mesiac, takýto istý balíček sa bude uplatňovať aj za roaming. Len v prípade dát to môže byť o niečo menej. "Po prečerpaní vášho balíčka rovnako, ako by ste platili doma, budete platiť aj v zahraničí. A to 3,2 centa za minútu hovoru, jeden cent za SMS správu a 7,70 eura za GB dát," vysvetlila. Aj na balíček s neobmedzenými dátami sa v rámci roamingu bude vzťahovať strop, ktorý ak zákazník prekročí, bude spoplatnený. "Súčasné maximálne poplatky za prečerpanie sú však stále aj v prípade dát sedemkrát nižšie ako pri súčasnom roamingu. Na vyčerpanie balíčka vás musí operátor upozorniť," uzavrela. EÚ od roku 2007 znížila poplatky za hovory v roamingu o viac ako 90 percent, od roku 2012 za dátový prenos v roamingu o 96 percent. Európska komisia odmieta tvrdenie, že operátori nebudú schopní zaplatiť náklady na poskytovanie roamingových služieb zákazníkom. "Nové pravidlá obsahujú niekoľko záruk, ktoré ochránia operátorov pred akýmikoľvek nepriaznivými následkami," dodala Nathalie Vandystadt.


Záujem slovenských podnikateľov o daňové raje sa utlmuje

Najobľúbenejším ostáva Holandsko, ukazuje analýza spoločnosti Bisnode.

BRATISLAVA. Záujem slovenských podnikateľov umiestňovať svoje firmy v daňových rajoch sa postupne utlmuje. Podľa analýzy spoločnosti Bisnode malo totiž vlastníka so sídlom v niektorom z daňových rajov 4 914 firiem so sídlom na Slovensku, čo od začiatku roka znamenalo nárast ich počtu o 33 subjektov. Aktuálne dáta pritom podľa Bisnode ukazujú, že naďalej klesá záujem slovenských firiem o jednu z top destinácií, a to Cyprus. Naopak rastie počet firiem s vlastníkom v USA, ktorých v prvom štvrťroku pribudlo 48. „Koncom minulého roka malo podľa našich databáz vlastníka so sídlom v daňovom raji 4 881 slovenských firiem. Išlo o najvyšší počet za posledných osem rokov. A aj keď čísla za prvý kvartál tohto roka poukazujú na nárast, zdá sa, že počet slovenských firiem v daňových rajoch dosiahol svoj strop,“ hovorí analytička Bisnode Petra Štěpánová. Pre porovnanie, v susednej Českej republike počet spoločností so sídlom v daňovom raji klesá už od roku 2015. Najobľúbenejším daňovým rajom u Slovákov pritom naďalej ostáva Holandsko, odkiaľ je riadených 1 159 našich firiem. Nasledujú spomínané USA s 1 116 firmami a Cyprus s 1 083 subjektmi. Počet firiem s vlastníkom na Cypre však od roku 2017 postupne klesol o viac ako 20. S výraznejším odstupom potom nasleduje Luxembursko, kde má vlastníka 412 slovenských spoločností.Majitelia z destinácií považovaných za daňový raj pritom podľa Bisnode aktuálne kontrolujú 1,8 percenta slovenských firiem a v základnom kapitáli týchto spoločností majú investovaných takmer 10,4 miliárd eur. Najviac slovenských firiem so sídlom v daňových rajoch podniká v oblasti veľkoobchodu a maloobchodu, a to 980 subjektov, v oblasti profesijných a vedeckých činností je to 909 firiem a v oblasti nehnuteľností 663 spoločností.


Třinec strelil Kladnu sedem gólov. V zápase bodovali štyria Slováci

Slováci zaznamenali v štrnástom kole dohromady šestnásť bodov.

PRAHA. Vedúci tím českej najvyššej hokejovej súťaže HC Kometa Brno zvíťazil nad Litvínovom v nedeľňajšom zápase 14. kola nad Litvínovom 4:3 až po nájazdoch. Úvodný gól duelu strelil slovenský útočník zo štvrtej formácie Silvester Kusko. Tretí tím ligy z Třinca vysoko zvíťazil na ľade predposledného Kladna 7:1. Slovenský útočník Tomáš Marcinko si pripísal v zápase gól i asistenciu. Brankár Denis Godla odchytal dve tretiny, do záverečnej za stavu 0:5 už nenastúpil. Až štyria Slováci skórovali v zápase Olomouc - Vítkovice, ktorý sa skončil 3:4 po predĺžení. Skóre duelu otvoril Marek Hecl a za domáci Olomouc sa presadil aj František Skladaný. Na obrate Vítkovic sa strelecky podieľali aj Martin Bodák a Jozef Baláž. Pavol Skalický prispel gólom k víťazstvu Mladej Boleslavi v Pardubiciach, naopak gól Libora Hudáčka nepomohol Libercu k bodom v domácom súboji s Hradcom Králové. Dynamo Pardubice - BK Mladá Boleslav 1:2 (1:0, 0:0, 0:2) Góly: 3. Kusý - 47. Skalický, 49. Kurka Rytíři Kladno - Oceláři Třinec 1:7 (0:1, 0:4, 1:2) Góly: 44. Melka - 9. Hrňa, 22. Kofroň (Hrehorčák), 22. Marcinko (Dravecký), 30. Roth (Gernát), 38. Stránský, 41. Stránský (Marcinko), 46. Chmielewski /Godla (Kladno) chytal do 40. minúty a kryl 23 striel/ HC Olomouc - HC Vítkovice 3:4 pp (0:0, 2:0, 1:3 - 0:1) Góly: 31. Hecl, 37. Irgl, 56. Skladaný - 54. Bodák (Trška), 54. Gregorc, 56. Baláž, 65. Stránský (Trška) Kometa Brno - Verva Litvínov 4:3 pp a sn (2:0, 1:2, 0:1 - 0:0) Góly: 9. Kusko, 18. Plekanec, 32. Lev, rozhodujúci nájazd Svačina - 22. Lukeš, 27. Kašpar (Gerhát), 53. Válek Bílí Tygři Liberec - Mounntfield Hradec Králové 2:3 (0:0, 1:2, 1:1) Góly: 24. Hudáček, 56. Birner - 23. Chalupa, 39. Koukal, 52. Zámorský Berani Zlín - Energie Karlove Vary 1:4 (0:1, 1:1, 0:2) Góly: 40. Fořt - 10. Koblasa, 36. Rachůnek (Gríger), 58. Polák, 59. Kohout /Čiliak (Zlín) odchytal celý duel a kryl 26 striel/ Škoda Plzeň - HC Sparta Praha 2:3 pp a sn (0:0, 0:1, 2:1 - 0:0) Góly: 45. Moravčík, 58. Gulaš - 28. Řepík, 54. Tomášek rozhodujúci sam. nájezd Pech


Galko v pléne neprešiel, SaS navrhla za podpredsedu parlamentu Klusa

Poslanci budú hlasovať o návrhu v stredu.

BRATISLAVA. Opozičná SaS navrhla za podpredsedu Národnej rady predsedu poslaneckého klubu SaS Martina Klusa. Hlasovať o tomto návrhu majú poslanci v stredu (16. 10.) doobedu. V pléne to oznámil podpredseda Národnej rady Béla Bugár (Most-Híd). Klus by mal nahradiť na poste podpredsedu Národnej rady Luciu Ďuriš Nicholsonovú, ktorá sa stala europoslankyňou. SaS pôvodne navrhla na tento post Ľubomíra Galka, v tajnom hlasovaní v pléne v septembri ho však poslanci nepodporili. Galko medzitým zo strany odišiel, v utorok tiež spolu s ďalšími ôsmimi poslancami informoval, že opúšťa aj klub SaS.


V Jordánsku je to s futbalom katastrofálne, vraví Vencel

Nevie si predstaviť, v akom stave hráči nastpia.

AMMÁN. Pri jordánskej futbalovej reprezentácii, proti ktorej nastúpi slovenský národný tím v budúcotýždňovom medzištátnom prípravnom zápase v Trnave (hrá sa v piatok 7. júna, pozn.), pôsobí už niekoľko mesiacov aj Slovák Alexander Vencel ml. Niekdajší brankár v rozhovore pre agentúru SITA prezradil, ako sa dostal k angažmánu na Blízkom východe, ako sa jordánske mužstvo pripravuje na konfrontáciu so Slovákmi a blížiacu sa kvalifikáciu MS 2022 aj to, že sa veľmi teší na návštevu rodnej krajiny. "Prvý kontakt prebehol už v decembri 2017, keď som skončil vo FIFA (Medzinárodná futbalová federácia, pozn.). Odtiaľ som sa poznal s technickým riaditeľom Jordánskej futbalovej asociácie, ktorý ma oslovil, či by som neprišiel. V tom čase som mal rozrobený angažmán v Číne. Padlo to na poslednú chvíľu koncom januára v čase, keď už bolo všetko dohodnuté. Na začiatku som tak ponuku jordánskej strany odmietol, ale neskôr som tam bol na jednom seminári a bavili sme sa o tejto možnosti znova. V máji minulého roka som sa bol pozrieť v Jordánsku na jeden zápas, aby som videl, ako to tu funguje. Keďže Čína mi padla a nemal som nič iné, tak sme sa dohodli na sedemmesačnom kontrakte, ktorý zahŕňal účinkovanie na tohtoročnom Ázijskom pohári," vysvetlil Vencel genézu svojho príchodu k jordánskemu národnému tímu. Hlavným trénerom tohto mužstva je Belgičan Vital Borkelmans. Spoločne najprv pôsobili ako asistenti domáceho reprezentačného kouča. "Vital Borkelmans, ktorý prišiel spolu so mnou, bol štyri roky asistentom Marca Wilmotsa pri belgickej reprezentácii. Zo začiatku sme obaja asistovali domácemu hlavnému trénerovi. Ten však po dvoch mesiacoch nemal chuť s nami spolupracovať, nebola to dobrá spolupráca a asociácia ho odvolala. Zostali sme tak dvaja. Nakoniec sme to vyriešili tak, že Vital Borkelmans sa stal hlavným koučom, ja som prešiel ku gólmanom a vzali sme na post asistenta ďalšieho Belgičana Stéphana Van Der Heydena," doplnil. Päťdesiatdvaročný rodák z Bratislavy prezradil, že v Jordánsku nerieši iba reprezentáciu. Na starosti má všetko, čo sa týka futbalových brankárov v krajine a vzdelávania trénerov brankárov. Po úspešnom Ázijskom pohári 2019, na ktorom sa Jordánsko prebojovalo do osemfinále a v základnej skupine zdolalo silnú Austráliu (1:0), si tento trénerský triumvirát vyslúžil predĺženie kontraktov až do MS 2022. "Naše ďalšie pôsobenie je viazané na výsledky. Keď neuspejeme hneď v prvej fáze kvalifikácie o postup na MS v Katare, ktorá bude trvať od septembra až do júna budúceho roka, asi aj naše pôsobenie sa potom pravdepodobne skončí," podotkol. Pristavil sa aj pri úrovni brankárov v Jordánsku. "Mám na starosti všetky mužské aj ženské reprezentácie. Dosadil som si tam svojich trénerov brankárov s licenciami. Snažíme sa niečo zmeniť, keďže tá situácia je otvorene povedané veľmi komplikovaná, zložitá a hlavne zlá. Predtým tu nebola žiadna systematická práca a všetci žili v tom, že tí brankári, ktorí sú tu, sú v poriadku a tým to skončilo. V reprezentácii sú skoro všetko brankári po tridsiatke. Najbližšie k nim je jeden 19-ročný chlapec, s ktorým nás čaká ešte veľmi veľa práce a možno prvé, čo treba urobiť, je vymeniť mu hlavu, aby pochopil, prečo je vlastne vo futbale," poznamenal niekdajší gólman Slovana Bratislava či francúzskych klubov Racing Štrasburg a AC Le Havre. Situácia v jordánskom futbale podľa Vencela nie je príliš "ružová". Prezradil aj niekoľko zaujímavostí z reálií tamojšej futbalovej scény. "Vo futbale tam peniaze nie sú, situácia je katastrofická. Iba jeden klub má nejakého partnera, ktorého má uvedeného na tričku. Ostatné platí národná asociácia. V celej krajine sú štyri trávnaté ihriská, na ktorých sa hrá celá liga. Každý klub má jednu umelú trávu, na ktorej trénuje. Všetky klubové družstvá od detí až po dospelých hrajú dvojmesačnú súťaž a zvyšných desať mesiacov nie je nič. Situácia je taká, že keď nejaký jordánsky hráč dostane ponuku z druhej ligy v Kuvajte, napriek slabej úrovni tejto súťaže tam odíde, pretože tam zarobí desaťnásobne viac ako v Jordánsku. Ligová súťaž je momentálne v prechode zo systému jeseň-jar na jar-jeseň ako je to v mnohých ázijských krajinách. Mala byť vytvorená akási provizórna súťaž, ktorá mala vyplniť toto prázdne obdobie od konca mája do začiatku februára budúceho roka, ale bola zrušená z finančných dôvodov. Nevieme, ako to dopadne, keďže hráči nám zostanú prakticky sedem-osem mesiacov bez súťaže. Aj toto všetko má dopad na úroveň futbalu v Jordánsku. Keď sme však do toho išli, vedeli sme, že ideme do podmienok, ktoré sú mimoriadne komplikované. Pre mňa to však bola výzva, aby som zistil, čo sa dá zmeniť v ťažkých podmienkach," skonštatoval Vencel. Jordánski futbalisti sú zväčša moslimského vierovyznania. Vencel prezradil, že vzhľadom na pôstny mesiac ramadán sa tréningy na júnové prípravné stretnutia so Slovenskom a neskôr aj Indonéziou konajú v nočných hodinách. "Na Slovensku budeme hrať proti kvalitnému súperovi druhý alebo tretí deň po skončení ramadánu. Hráči celý deň nemôžu jesť a piť, takže je to pre nás obrovský problém. Neviem si predstaviť, v akom stave hráči budú. Možno však budú v eufórii, že sa bude hrať na peknom štadióne, v Európe, budú sa chcieť ukázať a budeme schopní so Slovenskom držať krok. Či to však zvládneme 90 minút, to je otázne. Ramadán je veľká záťaž na organizmus a jeho fungovanie. Je vedecky dokázané, že po skončení tohto sviatku treba minimálne dva týždne na to, aby sa organizmus dostal do normálnych podmienok. Momentálne každý deň trénujeme o jedenástej večer, pretože skôr nemôžeme. Hráči sa môžu prvýkrát najesť až okolo ôsmej večer a kým im vytrávi, najskôr môžeme trénovať vtedy. Naše tréningy tak končia niekedy o jednej v noci," prezradil zaujímavosť zo zákulisia prípravy Jordánska. Taktiež dodal, že zápas proti Slovensku bude brať veľmi špecificky a teší sa, že po dlhšom čase zavíta do vlasti. "Som rád, že prídem na Slovensko. Nebudem tajiť, že keby sme mohli hrať na novom štadióne na Slovane, bol by som ešte radšej, ale nemôžme mať všetko. Budem mať možnosť stretnúť mnohých známych, takže sa veľmi teším," zakončil pre agentúru SITA Alexander Vencel ml.


Ďalšia štúdia ukázala, že Mliečna cesta je pokrútená

BRATISLAVA. Tím poľských astronómov vytvoril doteraz najpresnejšiu trojrozmernú mapu Mliečnej cesty. Odhalila, že tvar našej galaxie je iný, než ukazujú astronomické obrázky. Nevyzerá ako plochý špirálovitý disk so žiariacim stredom. Je prehnutá, najviac na okrajoch. Štúdiu zverejnili vo vedeckom časopise Science. Výsledky sa zhodujú s podobnou štúdiou tímu čínsko-austrálskych vedcov z februára tohto roka. Všetky doterajšie poznatky o tvare a stavbe Mliečnej cesty sú odvodené nepriamo. Galaxiu totiž neviem pozorovať celú, nachádzame sa v jednom z jej ramien a nemáme možnosť dostatočne sa od nej vzdialiť. Pri určovaní jej tvaru sa preto astronómovia museli spoliehať na pozorovania nočnej oblohy a iných galaxií či na výskumy o vlastnostiach plynov vo vesmíre. Poľskí astronómovia skúsili iný prístup. Zmerali vzdialenosť k veľkej vzorke 2400 hviezd naprieč galaxiou. Zamerali sa na cefeidy, veľké hviezdy, ktoré môžu byť až dvadsaťkrát hmotnejšie a stotisíckrát jasnejšie ako Slnko. Cefeidy pravidelne pulzujú, čo znamená, že ich jasnosť sa pravidelne mení. Vďaka tomu sa dá veľmi presne zmerať ich vzdialenosť od Zeme. "Sú ideálne na skúmanie stavby Mliečnej cesty," vysvetlila pre web New Scientist hlavná autorka astronómka Dorota Skowronová. Vďaka hviezdam vedci postupne vytvorili trojrozmernú mapu našej galaxie, ktorej disk má tvar natiahnutého písmena S. Ronaký prístup zvolili aj vedci v štúdii zo začiatku roka. Opierali sa však o menej cefeíd - zhruba o tisíc - než poľskí astronómovia. Nová štúdia tiež odhalila, ako veľmi je Mliečna cesta ohnutá. Hviezdy na jej okraji sa môžu nachádzať až päťtisíc svetelných rokov nad, respektíve pod rovinou galaktického disku. Ohýbanie disku sa začína približne tam, kde leží Slnečná sústava, teda vyše 26 tisíc svetelných rokov od stredu disku. Priemer Mliečnej cesty je približne stotisíc svetelných rokov. Ohnutý tvar galaxie môže vznikať vďaka gravitačnému pôsobeniu satelitných galaxií či vplyvu medzigalaktického plynu alebo aj tmavej hmoty. Štúdia zo začiatku roka tvar pripisovala silnej gravitácii galaktického stredu, ktorá s narastajúcou vzdialenosťou k okrajom klesá. DOI: 10.1126/science.aau3181


Zákaz jedenia či pitia cez deň. Pre moslimov sa začal ramadán

BRUSEL. Sobotňajším úsvitom sa pre moslimov začal pôstny mesiac ramadán. Čelný predstaviteľ moslimskej komunity v Belgicku Salah Echallaoui povedal, že ho chce sláviť v pokoji a dialógu s belgickou spoločnosťou. Tá - využívajúc predĺžený víkend a neobvykle vysoké teploty - hojne cestuje za morom a slnkom na belgické pobrežie. Ramadán sa v Belgicku začal teplotami blízkymi 30 stupňom Celzia. Prvý deň pôstneho mesiaca moslimov je stanovený na základe pozorovania Mesiaca. Pripadá na úsvit po prvej noci, počas ktorej je po nove vidno kosáčik nového Mesiaca. Býva to spravidla prvá alebo druhá noc po nove. Ramadán sa na základe rozdielnych výsledkov pozorovania Mesiaca nemusí začať na celom svete v rovnaký deň. Tentoraz však Saudská Arábia i moslimovia vo Francúzsku a Belgicku dospeli k rovnakému výsledku. V Belgicku o dátume začiatku ramadánu rozhodla Teologická rada Výkonnej rady moslimov z Belgicka (EMB), informovala belgická televízia a rozhlas RTBF. Predseda EMB Salah Echallaoui uviedol, že "si praje, aby sa tento posvätný mesiac niesol v znamení pokoja, vzájomnej pomoci a dialógu medzi jednotlivými zložkami belgickej spoločnosti." Moslimovia počas ramadánu od úsvitu do zotmenia nesmú jesť, piť, fajčiť a byť sexuálne aktívni. Pôst neplatí pre deti, tehotné ženy a seniorov. Ramadán potrvá do 25. júna. No kým moslimovia začali mesiac odriekania a pôstu, ostatní obyvatelia Belgicka využívajú na máj neobvykle vysoké teploty a smerujú k moru. Využili štvrtkový kresťanský sviatok Nanebovstúpenia Pána, ktorý je v Belgicku dňom pracovného pokoja. Mnohí Belgičania si teda spravili predĺžený víkend pri mori. Hotelieri na pobreží očakávajú príchod až pol milióna návštevníkov. Belgická železničná spoločnosť pridala mimoriadne vlaky do pobrežného mesta Ostende, napísala agentúra Belga.


Štrajky by mohli utíchnuť, Ryanair sa dohodol so zväzom írskych pilotov

Členovia odborov budú hlasovať o návrhu dohody.

DUBLIN. Írska nízkonákladová letecká spoločnosť Ryanair uzavrela dohodu s odborovým zväzom pilotov v Írsku Fórsa. O dohode budú ešte hlasovať členovia odborov, zväz však odporučil jej schválenie. "Teraz sa uskutoční tajné hlasovanie o navrhovanej dohode, Fórsa a jej zástupcovia pilotov odporúčajú jej prijatie," píše sa vo vyhlásení odborov. Fórsa tiež informovala, že sprostredkovateľ rokovaní požiadal, aby ani jedna zo strán dohodu ďalej nekomentovala, kým hlasovanie neskončí. Dohoda prichádza po 22-hodinovej schôdzi, ktorá sa začala v stredu (22.8.) ráno a skončila sa vo štvrtok o 7.30 tamojšieho času. Dohoda je prelomovým krokom v úsilí aeroliniek zmierniť protesty zamestnancov v Európe. Na dohodu reagovali aj akcie firmy, ktoré vystrelili prudko nahor, informovala agentúra Reuters. Piloti v Írsku tento mesiac uskutočnili už piaty 24-hodinový štrajk. Írski piloti však nie sú jediní. Ryanair sa tento rok v lete musel vysporiadať so štrajkami pilotov, ale aj palubného personálu v mnohých krajinách. Najväčšie nízkonákladové aerolínie v Európe museli zrušiť stovky letov pre protestné akcie pilotov v Írsku, Nemecku, Belgicku, Švédsku a Holandsku. Dôvodom sporu leteckej spoločnosti s jej írskymi pilotmi boli ich presuny na jednotlivé základne aerolínií, mzdy, postup v kariére, dovolenky a ďalšie otázky. Ryanair zamestnáva viac ako 4000 pilotov, z toho zhruba 350 v Írsku. Rokovania v Írsku podľa aeroliniek patrila medzi najťažšie.


LM: Leicester dostal v Porte päťku, za Kodaň hral aj Slovák

O postup do vyraďovacej fázy zabojuje aj v priamom súboji Lyon proti Seville.

Víťazi skupín: (nasadení pri žrebe): Arsenal (Angl.), Neapol (Tal.), FC Barcelona (Šp.), Atlético Madrid (Šp.), Monako (Fr.), Borussia (Nem.), Leicester City (Angl.), Juventus (Tal.) Druhé miesto: (nenasadení pri žrebe): PSG (Fr.), Benfica (Portug.), Manchester City (Angl.), Bayern (Nem.), Leverkusen (Nem.), Real Madrid (Šp.), Porto (Portug.), FC Sevilla (Šp.) BRATISLAVA. Futbalisti FC Porto a FC Sevilla skompletizovali zoznam osemfinalistov Ligy majstrov. Porto si v záverečnom kole skupinovej fázy zabezpečilo postup suverénnym triumfom 5:0 nad Leicesterom City, Seville stačila v Lyone aj bezgólová remíza. V šlágri večera Borussia Dortmund zmazala na ihrisku Realu Madrid dvojgólovú stratu a po remíze 2:2 vyhrala F-skupinu. Real i Dortmund mali už pred zápasom postup istý, v prestížnom súboji ale išlo o prvé miesto v skupine a domáci ho potrebovali vyhrať. Vedenia sa ujali po necelej polhodine hry - aktívny Dani Carvajal prihral z pravej strany loptu do šestnástky Benzemovi a ten zblízka nezaváhal. Francúzsky útočník osem minút po zmene strán pridal hlavou svoj druhý gól, no potom už úradovali hostia. V 61. minúte znížil Pierre-Emerick Aubameyang a v 88. minúte zariadil pre Dortmund cennú remízu 2:2 i prvenstvo v skupine striedajúci Marco Reus. Borussia zároveň s 21 presnými zásahmi prekonala doterajší rekord Barcelony, Realu a Manchestru United (20) v počte strelených gólov v základnej skupine. V druhom dueli F-skupiny si tretie miesto a pokračovanie v Európskej lige vybojovala Legia Varšava vďaka domácemu triumfu 1:0 nad Sportingom Lisabon. Porto si postup do vyraďovačky vydláždilo tromi gólmi už v prvom polčase duelu s istým víťazom G-skupiny Leicesterom. Obranu anglického šampióna v úvodnej štvrťhodine prekonali Andre Ludogorec Razgrad, Besiktas Istanbul, Mönchengladbach, FK Rostov, Tottenham Hotspur, Legia Varšava, FC Kodaň, Olympique Lyon Silva a Jesus Manuel Corona, pred prestávkou pridal efektne tretí gól Yacine Brahimi. Po prestávke spečatili jasný triumf 5:0 Silva z penalty a Diogo Jota, Leicester utrpel prvú prehru v skupine. Iba tretia priečka zostala pre FC Kodaň, ktorému nestačilo ani víťazstvo 2:0 na ihrisku FC Bruggy. V drese hostí vybehol na ihrisko v 57. minúte slovenský reprezentant Ján Greguš. Priamy súboj o postup z H-skupiny sa hral v Lyone, kde stačilo Seville prehrať aj o jeden gól. Napriek výraznej ofenzívnej aktivite sa domáci Olympique v koncovke ani raz nepresadil a tak sa andalúzsky klub môže po remíze 0:0 tešiť na pondelňajší osemfinálový žreb. Skupinu vyhral Juventus Turín, ktorý potvrdil úlohu favorita v domácom stretnutí s Dinamom Záhreb (2:0). Chorvátsky majster nedal v šiestich zápasoch ani gól a skončil posledný bez bodu a s negatívnym skóre 0:15. V dueli dvoch postupujúcich tímov z E-skupiny si Bayer Leverkusen poradil doma s AS Monaco 3:0. Tretiu priečku a účasť v šestnásťfinále Európskej ligy si poistil Tottenham Hotspur po víťazstve 3:1 nad CSKA Moskva. LIGA MAJSTROV 2016/2017 - skupinová fáza, 6. kolo: Tottenham Hotspur (Angl.) - CSKA Moskva (Rus.) 3:1 (2:1)  - hralo sa vo Wembley Góly: 38. Alli, 45.+ H. Kane, 77. Akinfejev (vlastný) - 33. Dzagojev Rozhodoval: Nicola Rizzoli (Tal.) Tottenham: Lloris - K. Walker, Dier, Vertonghen, D. Rose - Wanyama (68. Alderweireld), Winks - Son Heung-Min (62. N'Koudou), Alli, Ch. Eriksen - H. Kane (83. Onomah) CSKA: Akinfejev - Nababkin, A. Berezuckij, V. Berezuckij, Ščennikov - Dzagojev, Natcho - Tošič (71. Gordušenko), Golovin (46. Čalov), Milanov - L. Traoré (79. Strandberg)Bayer Leverkusen (Nem.) - AS Monako (Fr.) 3:0 (1:0) Góly: 30. Jurčenko, 48. J. Brandt, 81. De Sanctis (vlastný) Rozhodoval: Gediminas Mažeika (Lit.) Leverkusen: Özcan - D. Da Costa, Jedvaj, Dragovič, Wendell - J. Brandt (71. Kruse), Baumgartlinger, Jurčenko (76. Henrichs), Calhanoglu (67. Aránguiz) - Kiessling, Javier Hernández Monako: De Sanctis - A. Touré, Raggi, Jemerson, Diallo - Joao Moutinho, N'Doram, Boschilia (67. A. Traoré) - Dirar, G. Carrillo (79. Lemar), C. Jean (76. V. Germain) Real Madrid (Šp.) - Borussia Dortmund (Nem.) 2:2 (1:0) Góly: 28. a 53. Benzema - 61. Aubameyang, 88. Reus Rozhodoval: Szymon Marciniak (Poľ.)Real Madrid: K. Navas - Carvajal, Varane, Sergio Ramos, Marcelo - Modrič (63. T. Kroos), Casemiro, James Rodríguez - Lucas Vázquez, Benzema (85. Morata), C. Ronaldo Dortmund: Weidenfeller - Piszczek, Sokratis Papastathopulos, M. Bartra, Schmelzer - G. Castro (80. Rode), Weigl, Ch. Pulišič (61. Emre Mor) - O. Dembélé, Aubameyang, Schürrle (61. Reus)Legia Varšava (Poľ.) - Sporting Lisabon (Portug.) 1:0 (1:0) Gól: 30. Guilherme, ČK: 85. William Carvalho (Sporting Lisabon) po druhej ŽK, Rozhodoval: Gianluca Rocchi (Tal.) Legia: Malarz - Bereszyňski, Rzezniczak, Pazdan, Hloušek - Moulin, Kopczyňski - Guilherme (62. Kucharczyk), Odjidja-Ofoe, M. Radovič (90.+ Dabrowski) - Prijovič (86. Hämäläinen) Sporting: Rui Patrício - P. Oliveira (58. Esgaio), Coates, Semedo, Zeegelaar (68. André) - G. Martins, Adrien Silva, William Carvalho, B. César - L. Markovič (59. B. Ruíz), Dost Club Bruggy (Belg.) - FC Kodaň (Dán.) 0:2 (0:2) Góly: 8. Mechele (vlastný), 15. M. Jörgensen, rozhodoval: Michael Oliver (Angl.) Club Bruggy: Butelle - Van Rhijn (77. Vormer), Mechele, Denswil, Cools - Pina, Claudemir, Bolingoli-Mbombo - Refaelov (66. Vanaken), Wesley, Gedoz Kodaň: R. Olsen - Ankersen (89. Högli), M. Jörgensen, E. Johansson, Augustinsson - Falk Jensen (58. GREGUŠ), Kvist, Delaney, Toutouh - A. Pavlovič (88. A. Keita), CorneliusFC Porto (Portug.) - Leicester City (Angl.) 5:0 (3:0) Góly: 6. a 64. André Silva (druhý z pok. kopu), 26. Corona, 44. Brahimi, 77. Jota, rozhodoval: Felix Zwayer (Nem.) FC Porto: Casillas - M. Pereira, Felipe, Marcano, Alex Telles - D. Pereira (76. R. Neves) - Corona (76. H. Herrera), Óliver Torres, Brahimi - André Silva (78. Rui Pedro), Jota Leicester: Hamer - L. Hernádez, Wasilewski, W. Morgan, Chilwell - D. Gray, N. Mendy, Drinkwater (76. Barnes), Schlupp (46. Albrighton) - Musa (46. Ulloa), Okazaki Juventus Turín (Tal.) - Dinamo Záhreb (Chor.) 2:0 (0:0) Góly: 52. Higuaín, 73. Rugani, rozhodoval: Anthony Taylor (Angl.) Juventus: Neto - Benatia, Rugani, Evra - Cuadrado, Lemina, Marchisio (74. Sturaro), K. Asamoah - M. Pjanič (80. Dybala) - Higuaín, Mandžukič (85. Hernanes) Dinamo Záhreb: Livakovič - Situm, Sigali, Schildenfeld, Pivarič - Moro (85. Matel), Kneževič, Gojak (57. Fiolič) - Soudani (74. Stojanovič), Čorič, Junior FernandesOlympique Lyon (Fr.) - FC Sevilla (Šp.) 0:0 Rozhodoval: Jonas Eriksson (Švéd.) Lyon: Anthony Lopes - Rafael, Yanga-Mbiwa, Diakhaby, Morel - Darder (72. Cornet), Gonalons, Tolisso (78. Grenier) - Ghezzal (65. Fekir), Lacazette, Valbuena FC Sevilla: Rico - Pareja, Mercado, A. Rami - Mariano, N'Zonzi, Iborra, Escudero - Sarabia (65. Ben Yedder) - Vitolo, Nasri (87. Kranevitter)


Takmer polstoročie. Ugandský prezident bude môcť vládnuť do roku 2035

Yoweri Museveni je ugandským prezidentom už od roku 1986.

KAMPALA. Ugandská vládnuca strana Hnutie národného odporu v utorok oznámila, že ešte v tomto roku sa bude konať referendum o predĺžení volebného obdobia ugandského prezidenta z piatich na sedem rokov. Keďže sa vysoko predpokladá pozitívny výsledok referenda, v praxi to bude znamenať, že súčasný prezident, 73-ročný Yoweri Museveni, bude môcť zostať na prezidentskom poste až do roku 2035. Podľa aktuálneho znenia ugandskej ústavy sa síce môže prezident uchádzať o funkciu len na dve po sebe nasledujúce volebné obdobia, ale v Museveniho prípade to prvé z nich začne plynúť až v roku 2021, keď mu vyprší súčasný mandát. Museveni je ugandským prezidentom od roku 1986.


Iveta Henzélyová: Slovenky sa znovu učia rozumieť liečivým rastlinám

Niekoľko rokov pôsobila v oblasti školstva, no vždy ju zaujímali bylinky a rastliny.

Pracovali ste dlhšie obdobie v oblasti školstva, na čas ste okúsili aj politickú kariéru. Kedy ste v sebe naplno objavili vzťah k bylinkám? Bolo to v čase, keď som chodievala so svojím otcom na ryby. Bola som v tom čase malým dieťaťom vo veku päť či šesť rokov. Kým otec chytal ryby, ukázal mi, ktoré byliny mám zbierať a niečo mi o nich povedal. Tak som odmalička v prírode zbierala rastliny a začala som sa o nich učiť z rôznych kníh. Pokračovalo to aj na strednej a vysokej škole. Zbierala som každú knihu, ktorá vyšla o liečivých bylinách, tak sa mojimi učiteľmi stali páni ako Jozef Zentrich a Jiří Janča. Táto oblasť ma fascinovala, hoci sa nedala študovať na vysokej škole. Dodnes sa vzdelávam, zbieram informácie, čítam veľa literatúry a neprestáva ma to baviť. Už roky sa v spoločnosti hovorí o blahodarnom vplyve prírody na ľudské zdravie. Ako na vás osobne pôsobí pobyt v lese a zbieranie zdravých byliniek? Je to pre mňa liečebný proces. Vnímam, ako sa nabíjam energiou, ako odchádza stres, vracia sa mi radosť do života a mám pocit, akoby som sa v prírode napila čistej vody. Je to pre mňa určitá forma meditácie s otvorenými očami. Poznať rastliny a liečivé bylinky si vyžaduje neustále štúdium a vzdelávanie. Sú ľudia, ktorí majú k bylinkám bližšie a ide im to ľahšie, alebo môže byť v tejto oblasti dobrý naozaj každý? Myslím si, že v tomto smere môže byť každý z nás výborný. Ide len o nadšenie, chuť a vôľu sa tomuto odboru venovať. Je pritom potrebná podobná trpezlivosť, ako ju poznajú vášniví záhradkári. Oni si musia na plody svojej práce trpezlivo počkať a rešpektovať prírodné cykly. Aj liečivé rastliny vyžadujú veľa trpezlivosti. Treba vedieť, kedy ktoré z nich môžeme zbierať. Sú obdobia, keď niektoré rastlinky nie sú vhodné na zber. Musíme rešpektovať postupy spracovania týchto rastlín, ak chceme dosiahnuť výsledný liečebný efekt. Čoraz viac ľudí si však pestuje aj vlastné bylinky či koreniny, ktoré využívajú v kuchyni. Ktoré z nich máte vo zvyku používať pri varení? Najradšej pri varení používam šalviu, tymián, pamajorán, koriander, bobkový list, škoricu a ešte badián. Bylinkové čaje si vyrábate sama. Ktoré bylinky na čaje sú vaše obľúbené a ako prebieha ich spracovanie? Mojimi najobľúbenejšími bylinkami je materina dúška, šalvia, lipa, púpava a kostihoj. Najčastešie spracovanie bylín je sušenie. Robíme si z nich bylinkové čaje. My bylinkári však využívame oveľa viac liečivých bylinkových foriem: bylinkovú masť, tinktúru, balzam, prášok, náplasť, sirup alebo bylinkové víno. Pod bylinkovým čajom si predstavujeme výluh zo sušených či z čerstvých bylín. Existuje však aj studený macerát. Spôsob prípravy volíme podľa toho, o aký problém ide, čo chceme dosiahnuť. Podľa toho volíme aj použité rastliny. Nie každá rastlina je vhodná na bylinkový nálev. Ak by sme ju preliali vriacou vodou, stratila by veľa zo svojej účinnosti. Iné rastliny zasa neuvoľnia účinné látky inak ako v horúcej vode alebo v alkohole. Kedy je ideálne obdobie na zber byliniek? Ktorým bylinám sa darí na Slovensku najlepšie darí? Bylinková sezóna začína hneď po ústupe mrazov, už vo februári a v marci, keď stromy a kry začínajú pomaly tvoriť púčiky. Takzvaná gemmoterapia, pričom gemmon znamená púčik, je vynikajúca metóda fytoterapie. Využíva najväčšiu silu rastliny, ktorá je práve na jar v zárodočných tkanivách a púčikoch. Gemmoterapeutická tinktúra je často silnejšia ako syntetické antibiotiká. Zaznamenali sme veľké úspechy pri liečbe boreliózy práve s kúrami z púčikov rastlín. Bylinková sezóna sa končí s nástupom zimy. Neskorá jeseň je obdobie, keď vykopávame korene bylín, ako sú napríklad kostihoj, čierna ríbezľa a echinacea. Korene sa zbierajú aj skoro na jar. Vtedy majú odlišné zloženie účinných látok. Koreň púpavy zbieraný skoro na jar podporuje pečeň a žlčník, jesenné zbery slúžia na podporu pankreasu, sleziny a žalúdka. V rastlinách vznikajú odlišné substancie aj podľa toho, na akom podloží rastú, aké je tam klimatické podnebie, v aký čas v priebehu dňa boli zbierané a dokonca aj to, akým spôsobom boli zbierané. Je známe, že ručný zber divo rastúcich bylín zaručuje oveľa väčšiu účinnosť preparátov ako mechanický zber. Slovensko je plné liečivých bylín. Miznú však lúky posiate kvetmi, niektoré rastliny sa stiahli zo svojich bežných stanovíšť a niektoré vidieť tam, kde nikdy predtým nerástli. Je to prirodzený vývoj. Príroda si reguluje svoje procesy s neuveriteľnou múdrosťou. Dokáže vytvoriť harmonické prostredie, dokonalý súlad všetkého živého, ak jej to človek dovolí. Ako prebieha spracovanie bylín v praxi? Je takýto postup náročný?  Nie, nie je to zložité. Stačí to raz skúsiť, vidieť, ohmatať si to. Ženy sú zvlášť šikovné, okamžite chápu princípy spracovania rastlín. Nepotrebujeme na to zvláštne miestnosti alebo pomôcky. Na domáce spracovanie stačí to, čo máme v kuchyni. Nerezový hrniec, sklenená nádoba, vareška, plátno, prútený košík. Rastliny zbierame do vzdušných košíkov alebo plátenných tašiek, nikdy nepoužívame plastové tašky. Byliny nezbierame po daždi, alebo keď je ešte na poraste rosa. Nespracovávame rastliny, ktoré nepoznáme, alebo rastliny jedovaté, či chránené. Treba si zadovážiť dobrú bylinkársku literatúru, herbáre a stále sa učiť. Majú podľa vás Slovenky blízko k bylinkám a k prírode? Áno, Slovenky sú otvorené bylinnej liečbe, učia sa znovu rozumieť liečivým rastlinám. Sú veľmi trpezlivé a nadšene sa vydávajú na dobrodružné cesty do ríše rastlín. Navštevujú ma s rôznymi problémami, od kozmetických nedokonalostí až po neplodnosť. Podporné bylinné prostriedky užívajú oveľa disciplinovanejšie a trpezlivejšie než muži. Mám radosť z mladej generácie žien. Sú oveľa slobodnejšie než sme boli my v ich veku. Nedajú sa zastaviť. Kašlú na autority, hľadajú skutočné poznanie a pravdu. Budúcnosť patrí im. Veľa žien v súčasnosti nakupuje skôr prírodnú kozmetiku a bráni sa tej, ktorá je testovaná na zvieratách. Sama zvyčajne namiešavate krémy podľa potreby. Ktoré bylinky majú podľa vás pozitívny vplyv na vzhľad a krásu ženy? Univerzálnymi bylinkami, ktoré môžu nášmu vzhľadu pomôcť, sú harmanček, nechtík lekársky, slez, kostihoj. Bylinky, ktoré nájdeme v prírode, môžu mať na náš vzhľad pozitívny vplyv. Na to, aby sme boli krásne, potrebujeme užívať bylinky zvonka aj zvnútra. Na vonkajšie ošetrenie pleti sú vhodné pleťové vody, toniká, masky, zábaly z levandule, harmančeka, slezu a nechtíka. Vlasom pomôžu žihľava, dubová kôra, koreň lopúcha, púčiky z lipy, divozel. Pijeme čaje na očistu tela a úpravu metabolizmu z repíka, vresu, pamajoránu, nátržníka husieho. Vynikajúce sú bylinkové kúpele z prasličky, bazy, materinej dúšky, brezy, rebríčka. Kult mladosti a krásy zrejme nikdy nebol silnejší ako dnes. V poslednom čase sa veľmi hovorí o dôležitosti zdravého životného štýlu, pohybu a o zdravom stravovaní. Ako to vnímate vy z pozície ženy, ktorá ma ku prírode blízko? Vnímam to ako ďalší extrém, pretože výrobky bio, eko a rôzne byliny, na ktoré sa spoliehame, nemôžu nahradiť či kompenzovať náš nezdravý životný štýl. Máme nesprávne životné návyky a chybné vzorce správania. Najjednoduchším príkladom je pre mňa manažér, ktorý je podľa mňa v permanentnom strese a začne používať bylinný výťažok na upokojenie, veľmi rýchlo stratí dôveru v liečivé rastliny, keď vidí, že mu to vôbec nepomáha. Pretože nič zo svojho životného štýlu a pracovného nasadenia nezmenil a bylina nemôže urobiť zázrak. Zdravý životný štýl, ale aj dobrá psychická kondícia majú vplyv na naše zdravie. Ktoré hodnoty sú podľa vás v živote podstatné? Vernosť sebe samému, láskavý prístup k druhým, brať veci s humorom a nadhľadom a schopnosť nebrať sa tak vážne. Láska k pravde a sloboda vo všetkom. Odvaha meniť veci a životná aktivita. Tým, čo nešportujú, sa odporúčajú prechádzky v prírode a minimálne pobyt na čerstvom vzduchu. Čo robí vo vašom voľnom čase radosť vám? Zásadne sa nenudím. Pri svojom rušnom živote sa snažím využiť každý okamih naplno. Vážim si každý deň a všetko, čo ku mne prichádza ma napĺňa a posúva dopredu. Som stále ponorená v knihách, behávam po lúke, túlam sa po lese alebo rada spievam. Bylinkárstvo je pre vás profesiou a zároveň koníčkom. Čo vás však fascinuje práve na živote? Neustále ma prekvapuje. Teším sa na nové výzvy. Mám rada zmenu a pohyb. Život je ako prúd rieky. Snažím sa mu načúvať a plávať, ako najlepšie viem. Iveta Henzélyová (54) vyštudovala pedagogickú fakultu so zameraním na slovenský jazyk a literatúru a občiansku náuku. Pracovala ako riaditeľka Školy úžitkového výtvarníctva v Košiciach. Bylinkám sa intenzívne venuje posledných dvadsaťpäť rokov. Založila Bylinkovú školu Matky Zeme. Vedie semináre na spoznávanie a spracovanie liečivých rastlín. Odkrýva mnohé zabudnuté postupy prírodnej liečby.


Autobus s otvorenou strechou narazil do konárov, zomreli dvaja turisiti

K nehode došlo vo turistickej destinácii Zurrieq pri maltskej metropole Valletta.

VALETTA. Dvaja ľudia zahynuli a ďalších 45 utrpelo zranenia pri pondelkovej nehode turistického poschodového autobusu na juhu Malty. Informovala o tom agentúra AP. K nehode došlo vo vyhľadávanej turistickej destinácii Zurrieq pri maltskej metropole Valletta. Autobus s otvoreným horným poschodím narazil do konárov stromu visiacich nízko nad cestou. Maltský minister zdravotníctva Chris Fearne uviedol, že väčšina pasažierov pochádzala z Belgicka alebo Británie. Medzi zranenými je aj 12 detí, dve z nich utrpeli vážne zranenia. Dvaja ľudia, ktorí zahynuli, a väčšina zo zranených sedela v čase nehody na hornom poschodí. Vodič (24) havarovaného vozidla zranenia neutrpel. Bezprostredne nebolo jasné, odkiaľ pochádzala dvojica obetí. Maltu v noci z nedele na pondelok zasiahol vietor so silou víchrice. Podľa agentúry AP však nie je jasné, či autobus vrazil do konárov poškodených vetrom.


Sobolenková získala v New Havene prvý titul na okruhu WTA

Bieloruska vo finále porazila Španielku Suárezovú-Navarrovú.

NEW HAVEN. Bieloruská tenistka Arina Sobolenková získala premiérový titul vo dvojhre na hlavnom ženskom okruhu WTA. Dvadsaťročná rodáčka z Minska uspela vo finále turnaja WTA Premier na tvrdom povrchu v americkom New Havene, v prvom vzájomnom súboji zdolala rovnako nenasadenú Španielku Carlu Suárezovú-Navarrovú za 75 minút 6:1, 6:4. Arina Sobolenková (Biel.) - Carla Suárezová-Navarrová (Šp.) 6:1, 6:4 /za 75 minút/ Sobolenková predviedla 29 víťazných úderov a 17 nevynútených chýb a v rebríčku WTA sa po prvý raz posunie do najlepšej svetovej dvadsiatky. Sobolenková si zahrala už v treťom veľkom finále, v predchádzajúcich dvoch vlani v čínskom Tchien-ťine a na začiatku tohto leta v anglickom Eastbourne neuspela. Zároveň potvrdila výbornú súčasnú formu, na predchádzajúcom podujatí v Cincinnati ju zastavila až v semifinále svetová jednotka Simona Halepová. "Je to skvelý pocit, ale musím ďalej tvrdo pracovať, aby som o rok na tomto turnaji znovu mohla zvíťaziť," uviedla Soboleková, cituje ju aj web Ženskej tenisovej asociácie (WTA).